«Солиқ ва божхона хабарлари» газетасининг 2018 йил 24 апрель 17-сони - Gazeta.Norma.uz\n«Солиқ ва божхона хабарлари», №17, 2018й. 24 апрель\n18.04.2018 йилдаги «Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида»ги ЎРҚ–476-сон Қонун (52-моддаси) билан Солиқ кодексига ўзгартиш ва қўшимчалар киритилди.\nЛизинг иқтисодиёт реал секторининг инвестиция билан боғлиқ муаммоларини ҳал этиш имконини берувчи энг муҳим дастаклардан бири ҳисобланади. Ушбу молиялаштириш шакли инвестиция лойиҳаларининг турли иштирокчилари – ташаббускорлар, ускуна ва хизматлар етказиб берувчилар, инвесторлар, кредиторлар ва бошқаларнинг манфаатларини кўзлаб иш тутиш учун замин яратади. Ўзбекистонда лизинг фаолияти билан шуғулланувчи компаниялар сони йил сайин ортиб бормоқда. Лизингга доир ҳуқуқий муносабатларнинг бундай иштирокчилари лизинг берувчилар деб номланади.\nИжарага берувчи автотранспортни ижарага олувчи учун ДЙҲХХда жарима тўлади. Ижарага олувчи қандай ҳужжат асосида ижарага берувчининг ушбу харажатларини қоплаши керак? Мазкур операцияда проводкалар қандай бўлади?\n2018 йилнинг апрель ойи учун\nТашкилий техника ёки офис мебелини янгиладингизми, автомобиль сотиб олдингизми? Ҳаммаси янгиланди, бироқ эскисини нима қилиш керак? Мол-мулкни ходимларга сотиш – мақбул вариант. Кераксиз бўлиб қолган, бироқ ҳали фойдаланишга яроқли мол-мулкнинг харидорини излашга ҳожат қолмайди. Мол-мулк ходимга сотилганда ҳужжатларни қандай расмийлаштириш, операцияни бухгалтерия ҳисобида қандай акс эттириш кераклигини, солиқ оқибатлари қандай бўлиши мумкинлигини кўриб чиқамиз.\nЎзбекистон Божхона брокерлари уюшмаси (ББУ) МДҲ мамлакатлари уюшмалари орасида биринчи бўлиб Божхона брокерлари уюшмалари халқаро федерацияси (IFCBA) иштирокчилари таркибига қабул қилинганлиги ҳақида расмий тасдиқнома олди. 2018 йилнинг 1 апрелидан ББУ IFCBAнинг расмий аъзоси ҳисобланади. ЎзР Божхона брокерлари уюшмаси раиси Арсен Айрапетьянц ушбу халқаро ташкилотга киришнинг аҳамияти ҳақида ҳикоя қилади.\nЖисмоний шахс футбол билан шуғулланиш пайтида кўпинча эти узилади, лат ейди. Жаҳон амалиётида бундай ҳолларда футболчилар тренировка ёки ўйинни давом эттириш учун углеводород бирикмалар асосида тайёрланган турли музлатувчи спрейлардан фойдаланадилар. Россия Федерациясида қариндошим яшайди, унга ана шундай спрейни (Cryos Spray) буюртириш мумкин. Уни ЎзРга жисмоний шахс манзилига почта орқали жўнатади. Бу турдаги моддаларни жўнатишга оид муайян чекловлар борми?\nУлгуржи савдо билан шуғулланамиз. Бизга импорт контракти бўйича юк келиб тушди. Номаълум сабабларга кўра божхона органи уни дастлабки божхона декларацияси бўйича ТД-40 (шартли чиқариш) божхона режимида расмийлаштирди. Ушбу товарни сота оламизми?


Қозоғистон халқ ёзувчиси Абиш Кекилбаев оламдан ўтди\n10:58 / 11.12.2015\nҚозоғистонлик давлат ва жамоат арбоби, Қозоғистон меҳнат қаҳрамони, халқ ёзувчиси, филолог, Ижтимоий фанлар академияси академиги, ал-Форобий номли Қозоқ миллий университети ва Л. Гумилёв номли Евросиё давлат университети фахрий профессори Абиш Кекилбаев оламдан ўтди.\nАбиш Кекилбаев 1939 йилнинг 6 декабрида Манғишлоқ вилоятининг Ўнгди қишлоғида дунёга келди. 1962 йили Қозоқ давлат университетининг Филология факультетини тамомлади. Шундан сўнг турли давлат ташкилотларида ишлаб келди. Қатор газеталарда масъул лавозимларни эгаллаб келди.\nОлий Кенгаш депутатлигига икки марта сайланди. 1995 йилга қадар Олий Кенгашга раислик қилди, сўнг Қозоғистон президентининг давлат маслаҳатчиси сифатида фаолият олиб бора бошлади.\nУмри давомида кўплаб асарлар яратиш билан бирга, қозоқ тилига жаҳон адабиётининг қатор мумтоз намуналарини ўгирди. Қозоғистон меҳнат қаҳрамони.


“Мирная миссия-2021”: Марказий Осиё муштини тугмоқда - 22.09.2021, Sputnik Ўзбекистон\n20-24 сентябрь кунлари Оренбург вилоятининг "Донгуз" полигонида ШҲТга аъзо давлатларнинг аксилтеррор қўмондонлик штаб ўқув-машғулотлари бўлиб ўтмоқда. 22.09.2021, Sputnik Ўзбекистон\nТОШКЕНТ, 22 сен – Sputnik. Террорчиларнинг Афғонистондан Марказий Осиё мамлакатларига ўтиши, яқин келажакда минтақа хавфсизлигига асосий таҳдид бўлиб турибди. Шанхай Ҳамкорлик Ташкилоти (ШҲТ)га аъзо давлатларнинг ҳарбий хизматчилари иштирокида “Мирная миссия – 2021”(Тинчлик миссияси – 2021) қўмондонлик штаб ўқув-машғулотлари бошлангани бундай таҳдидларга муносиб жавобдир.2021 йилнинг 20-24 сентябрь кунлари Оренбург вилоятининг "Донгуз" полигонида ШҲТга аъзо давлатларнинг аксилтеррор қўмондонлик штаб ўқув-машғулотлари бўлиб ўтмоқда. Унга Беларусь, Россия, Хитой, Ҳиндистон, Қозоғистон, Қирғизистон, Покистон, Тожикистон ва Ўзбекистондан жами – 5500 нафар ҳарбий хизматчи ва 1200 дан ортиқ техника жалб қилинган. Қайд этиш жоизки, Беларусь ШҲТда кузатувчи мақомига эга ва белорус ҳарбийлари кўп йиллар давомида биринчи марта бундай “Тинчлик миссиясида” иштирок этмоқда.Қозоғистондан Оренбург вилоятига "Ғарб" минтақавий қўмондонлигининг танк ва самолёт экипажлари, ҳамда разведка-ҳужум ротаси етиб келди. Махсус тактик ҳаракатларга Қозоғистон Ҳарбий ҳаво кучларининг Су-25 самолётлари ҳам жалб қилинган.Россиядан машғулотларда Марказий ҳарбий округ қўшинлари бўлинмалари, махсус кучлар, Россия Федерациясининг бешта округидаги учиш экипажлари ва Қирғизистондаги Россиянинг бирлашган "Кант" базаси ҳарбийлари иштирок этмоқда. Махсус тактик ҳаракатларда 30 та самолёт ва вертолётлар жалб қилинган бўлиб, булар: Су-34 қирувчи бомбардимончи, Су-24МР разведкачилари, Су-25 ҳужумчи ва Ил-76 ташувчи ҳарбий самолётларидир. Бундан ташқари, Ми-24 ҳужумчи вертолётлари, Ми-8 жанговар транспортлари.“Тинчлик миссияси -2021” машғулотларининг асосий мақсади – ШҲТга аъзо давлатларнинг бирлашган коалицион ҳарбий кучларини бошқариш ҳамда қўмондонлик фаолиятини мувофиқлаштириш ва террорчи гуруҳларнинг янги тактикасига қарши тажриба алмашиш. Аксилтеррор операциясининг вазифалари Марказий Осиё минтақасидаги мураккаб ҳарбий-сиёсий вазиятни ҳисобга олган ҳолда ҳал қилинмоқда.Ўқув машғулотларини давомида “ноқонуний қуролли тузилмалар” ҳужумларига ҳарбийларнинг бардош бера олиш кўникмаларини мустаҳкамлаш ҳамда қарши ҳужумда “душман”ни йўқ қилишни ўрганишмоқ даркор.Бўлинмалар халқаро террорчилик ташкилотларнинг тактикаларига қарши кураш усуллари ва йўлларини ўрганмоқдалар: улар дронларни уриб тушириш, қўпорувчи-террорчи гуруҳларнинг йўқ қилишни, кимёвий ва биологик қуролга қарши куршашишни ўрганишмоқда.Ўта хавотирли ҳолатАҚШ ва НАТО қўшинлари Афғонистондан жадал эвакуация қилингани (қочганидан) кейин бу мамлакатда вазият ёмонлашишда давом этмоқда. Толибларнинг ҳокимиятни қўлга киритиши терроризмнинг Марказий Осиё мамлакатларига тарқалиш истиқболларини очиб бериб, Россия, Хитой, Покистон ва Эроннинг геосиёсий манфаатларига таҳдид солиши мумкин. Айни вақтдаги ўсиб бораётган миграцион инқироз – асосий хавф эмас.АҚШ қолдирган улкан қурол-яроғларга эга бўлган турли террорчилари ҳужумлари ШҲТ мамлакатларга таҳдид солмоқда. Улар Афғонистон ҳудудида ўз таъсирини ва фаоллигини кундан-кунга ортириб боришмоқда. Россия Марказий ҳарбий округи қўшинлари Александр Лапин 20 сентябрь куни “Донгуз” полигонида "Тинчлик миссияси 2021" қўшма машқлар дастурини очиб бераётиб, шундай деди: толибларнинг Афғонистондаги ҳокимиятни қўлга олгандан сўнг, ИШИД* ва бошқа халқаро террорчиликташкилотларнинг позицияларининг кучайиши алоҳида хавотирга сабаб бўлади. Бу мамлакатларимизнинг чегара ҳудудларига кириб келиш хавфини туғдиради”.Шунингдек, Тожикистон Республикаси қуруқликдаги қўшинларининг жанговар тайёргарлик бўйича қўмондонининг ўринбосари Фатҳулло Идоятуллозода қўшма машқларнинг минтақавий хавфсизликни мустаҳкамлаш ва қардош халқларнинг иноқлашиши учун ўта муҳимлигини қайд этди.Аввалроқ Россия мудофаа вазири Сергей Шойгу ШҲТ манёврларини ўтказишда Суриядаги ҳарбий амалиётлар тажрибаси ҳам инобатга олинишини айтганди. Бундай даражаги ҳарбий раҳбарнинг сўзлари алоҳида аҳамиятга эгадир. Кўриниб турибдики, ҳозирги Афғонистон ШҲТ ва КХШТга аъзо мамлакатлар қуролли кучларининг бош штабларини хавотирга солмоқда. Шу сабабли, Оренбург яқинидаги Россия ва Қозоғистон ҳаво кучлари бугунги кунда ерни ҳаводан разведкаси, олдинга силжиш устунларини йўқ қилиш ва "қўпорувчи-террорчи гуруҳлар"нинг зенит қурилмаларини бомбардимон қилиш амалиётини ўтказмоқдалар. Қозоғистон Республикасининг Су-25 қирувчи самолёти "душман" артиллерияси жойлашган масканга ракета зарбалари бермоқда. ВСМ-1 миналаш тизимига эга Ми-8 вертолётлари ҳам жалб қилинган, бу мудофаа чизиғига мина портловчи тўсиқларни тезда ўрнатишга имкон беради. Марказий ҳарбий округнинг муҳандислари потрлатиш йўллари билан танкка қарши 2 киллометрдан зарба бера оладиган махсус ҳарбий қурилмаларни синовлардан ўтказишмоқа (бунинг учун тротил эквивалентида 20 тоннага яқин портловчи моддалар керак бўлади).Бирлашган кучлар гуруҳининг жанговар тузилмаларини тез олдинга силжиб (қарши ҳужум)га ўтиши учун ИМР-3 махсус тозаловчи машиналари, УР-77 миналардан тозалаш қурилмалари ва оғир механизациялашган кўприклар синовдан ўтказилиб қўлланилмоқда.Демак, бу "Тинчлик миссияси-2021" ҳарбий машғулотларнинг бошланиши, олдинда яна 70 дан ортиқ артиллерия, 4500 та реактив ракеталар синови ва фугас-заррачаларни қўлланилиши ҳамда танкларга қарши ракеталарни ишлатиш механизмини кўриб чиқиш кўзда тутилган.Қаршилик кўрсатиш суръатиШанхай Ҳамкорлик Ташкилоти ташкил этилганидан буён унга аъзо давлатлар "Тинчлик миссияси" номи остида терроризмга қарши биргаликда қатор муҳим машқларни ўтказишган.Биринчи тактик машғулотлар 2003 йил августда Қозоғистон ва Хитой ҳудудида бўлиб ўтган. Унда Ўзбекистондан ташқари бошқа барча ШҲТ аъзо давлатлар қатнашган.ШҲТ дастлаб юқори маррани кўзлади ва "Тинчлик миссияси-2005"да Россия ва Хитой ҳарбий-денгиз флотининг 10 минг ҳарбийлари, стратегик авиация ва зарба берувчи кемалари иштирокида машғулотлар ўтказилди.Вақт ўтиши билан ШҲТ аъзолари ва тактик ҳаракат машғулотлар иштирокчиларининг таркиби кенгайиб бормоқда. Маълумот учун, бугунги кунда тўққиз давлат -Ҳиндистон, Хитой, Қозоғистон, Қирғизистон, Покистон, Россия, Тожикистон, Эрон (17 сентябрдан), Ўзбекистон – ШҲТнинг тенг ҳуқуқли аъзолари ҳисобланади.Ҳозирда ШҲТда кузатувчи мақомига эга давлатлар – Афғонистон, Беларусь ва Мўғулистон мамлакатлари (қарор қабул қилиш ҳуқуқисиз) мажлисларда қатнашиши ва кун тартибини муҳокама қилишда иштирок этишлари мумкин. Бундан ташқари, ШҲТнинг мулоқотлар бўйича ҳамкор давлатлари бор - Озарбайжон, Арманистон, Туркия, Камбоджа, Непал ва Шри-Ланка). Ташкилот улар билан айрим соҳаларда (ШҲТ Шартномасида кўзда тутилган) ўзаро ҳамкорлик қилади. Бу мамлакатларнинг бари ШҲТ доирасида ҳарбий-сиёсий ҳамкорлик ривожланиши учун сезиларли захирани ифодалайди. Бу Марказий ва Жанубий Осиёнинг террорчиларга қарши курашида, шубҳасиз, ўта муҳим аҳамият касб этади.* Россия ва қатор мамлакатларда тақиқланган террорчилик ташкилоти\nҳарбий ҳамкорлик, тактик ўқув машғулотлари , шанхай ҳамкорлик ташкилоти\n19:00 22.09.2021 (янгиланди: 20:13 22.09.2021)\n© Sputnik / Фотобанкка ўтишУчения ШОС "Мирная миссия"\n20-24 сентябрь кунлари Оренбург вилоятининг "Донгуз" полигонида ШҲТга аъзо давлатларнинг аксилтеррор қўмондонлик штаб ўқув-машғулотлари бўлиб ўтмоқда.\nТОШКЕНТ, 22 сен – Sputnik. Террорчиларнинг Афғонистондан Марказий Осиё мамлакатларига ўтиши, яқин келажакда минтақа хавфсизлигига асосий таҳдид бўлиб турибди. Шанхай Ҳамкорлик Ташкилоти (ШҲТ)га аъзо давлатларнинг ҳарбий хизматчилари иштирокида “Мирная миссия – 2021”(Тинчлик миссияси – 2021) қўмондонлик штаб ўқув-машғулотлари бошлангани бундай таҳдидларга муносиб жавобдир.\n2021 йилнинг 20-24 сентябрь кунлари Оренбург вилоятининг "Донгуз" полигонида ШҲТга аъзо давлатларнинг аксилтеррор қўмондонлик штаб ўқув-машғулотлари бўлиб ўтмоқда. Унга Беларусь, Россия, Хитой, Ҳиндистон, Қозоғистон, Қирғизистон, Покистон, Тожикистон ва Ўзбекистондан жами – 5500 нафар ҳарбий хизматчи ва 1200 дан ортиқ техника жалб қилинган. Қайд этиш жоизки, Беларусь ШҲТда кузатувчи мақомига эга ва белорус ҳарбийлари кўп йиллар давомида биринчи марта бундай “Тинчлик миссиясида” иштирок этмоқда.\nҚозоғистондан Оренбург вилоятига "Ғарб" минтақавий қўмондонлигининг танк ва самолёт экипажлари, ҳамда разведка-ҳужум ротаси етиб келди. Махсус тактик ҳаракатларга Қозоғистон Ҳарбий ҳаво кучларининг Су-25 самолётлари ҳам жалб қилинган.\nРоссиядан машғулотларда Марказий ҳарбий округ қўшинлари бўлинмалари, махсус кучлар, Россия Федерациясининг бешта округидаги учиш экипажлари ва Қирғизистондаги Россиянинг бирлашган "Кант" базаси ҳарбийлари иштирок этмоқда. Махсус тактик ҳаракатларда 30 та самолёт ва вертолётлар жалб қилинган бўлиб, булар: Су-34 қирувчи бомбардимончи, Су-24МР разведкачилари, Су-25 ҳужумчи ва Ил-76 ташувчи ҳарбий самолётларидир. Бундан ташқари, Ми-24 ҳужумчи вертолётлари, Ми-8 жанговар транспортлари.\n“Тинчлик миссияси -2021” машғулотларининг асосий мақсади – ШҲТга аъзо давлатларнинг бирлашган коалицион ҳарбий кучларини бошқариш ҳамда қўмондонлик фаолиятини мувофиқлаштириш ва террорчи гуруҳларнинг янги тактикасига қарши тажриба алмашиш. Аксилтеррор операциясининг вазифалари Марказий Осиё минтақасидаги мураккаб ҳарбий-сиёсий вазиятни ҳисобга олган ҳолда ҳал қилинмоқда.\nЎқув машғулотларини давомида “ноқонуний қуролли тузилмалар” ҳужумларига ҳарбийларнинг бардош бера олиш кўникмаларини мустаҳкамлаш ҳамда қарши ҳужумда “душман”ни йўқ қилишни ўрганишмоқ даркор.\nБўлинмалар халқаро террорчилик ташкилотларнинг тактикаларига қарши кураш усуллари ва йўлларини ўрганмоқдалар: улар дронларни уриб тушириш, қўпорувчи-террорчи гуруҳларнинг йўқ қилишни, кимёвий ва биологик қуролга қарши куршашишни ўрганишмоқда.\nЎта хавотирли ҳолат\nАҚШ ва НАТО қўшинлари Афғонистондан жадал эвакуация қилингани (қочганидан) кейин бу мамлакатда вазият ёмонлашишда давом этмоқда. Толибларнинг ҳокимиятни қўлга киритиши терроризмнинг Марказий Осиё мамлакатларига тарқалиш истиқболларини очиб бериб, Россия, Хитой, Покистон ва Эроннинг геосиёсий манфаатларига таҳдид солиши мумкин. Айни вақтдаги ўсиб бораётган миграцион инқироз – асосий хавф эмас.\nАҚШ қолдирган улкан қурол-яроғларга эга бўлган турли террорчилари ҳужумлари ШҲТ мамлакатларга таҳдид солмоқда. Улар Афғонистон ҳудудида ўз таъсирини ва фаоллигини кундан-кунга ортириб боришмоқда.\nРоссия Марказий ҳарбий округи қўшинлари Александр Лапин 20 сентябрь куни “Донгуз” полигонида "Тинчлик миссияси 2021" қўшма машқлар дастурини очиб бераётиб, шундай деди: толибларнинг Афғонистондаги ҳокимиятни қўлга олгандан сўнг, ИШИД* ва бошқа халқаро террорчиликташкилотларнинг позицияларининг кучайиши алоҳида хавотирга сабаб бўлади. Бу мамлакатларимизнинг чегара ҳудудларига кириб келиш хавфини туғдиради”.\nШунингдек, Тожикистон Республикаси қуруқликдаги қўшинларининг жанговар тайёргарлик бўйича қўмондонининг ўринбосари Фатҳулло Идоятуллозода қўшма машқларнинг минтақавий хавфсизликни мустаҳкамлаш ва қардош халқларнинг иноқлашиши учун ўта муҳимлигини қайд этди.\nАввалроқ Россия мудофаа вазири Сергей Шойгу ШҲТ манёврларини ўтказишда Суриядаги ҳарбий амалиётлар тажрибаси ҳам инобатга олинишини айтганди. Бундай даражаги ҳарбий раҳбарнинг сўзлари алоҳида аҳамиятга эгадир. Кўриниб турибдики, ҳозирги Афғонистон ШҲТ ва КХШТга аъзо мамлакатлар қуролли кучларининг бош штабларини хавотирга солмоқда.\nШу сабабли, Оренбург яқинидаги Россия ва Қозоғистон ҳаво кучлари бугунги кунда ерни ҳаводан разведкаси, олдинга силжиш устунларини йўқ қилиш ва "қўпорувчи-террорчи гуруҳлар"нинг зенит қурилмаларини бомбардимон қилиш амалиётини ўтказмоқдалар. Қозоғистон Республикасининг Су-25 қирувчи самолёти "душман" артиллерияси жойлашган масканга ракета зарбалари бермоқда. ВСМ-1 миналаш тизимига эга Ми-8 вертолётлари ҳам жалб қилинган, бу мудофаа чизиғига мина портловчи тўсиқларни тезда ўрнатишга имкон беради.\nМарказий ҳарбий округнинг муҳандислари потрлатиш йўллари билан танкка қарши 2 киллометрдан зарба бера оладиган махсус ҳарбий қурилмаларни синовлардан ўтказишмоқа (бунинг учун тротил эквивалентида 20 тоннага яқин портловчи моддалар керак бўлади).\nБирлашган кучлар гуруҳининг жанговар тузилмаларини тез олдинга силжиб (қарши ҳужум)га ўтиши учун ИМР-3 махсус тозаловчи машиналари, УР-77 миналардан тозалаш қурилмалари ва оғир механизациялашган кўприклар синовдан ўтказилиб қўлланилмоқда.\nДемак, бу "Тинчлик миссияси-2021" ҳарбий машғулотларнинг бошланиши, олдинда яна 70 дан ортиқ артиллерия, 4500 та реактив ракеталар синови ва фугас-заррачаларни қўлланилиши ҳамда танкларга қарши ракеталарни ишлатиш механизмини кўриб чиқиш кўзда тутилган.\nҚаршилик кўрсатиш суръати\nШанхай Ҳамкорлик Ташкилоти ташкил этилганидан буён унга аъзо давлатлар "Тинчлик миссияси" номи остида терроризмга қарши биргаликда қатор муҳим машқларни ўтказишган.\nБиринчи тактик машғулотлар 2003 йил августда Қозоғистон ва Хитой ҳудудида бўлиб ўтган. Унда Ўзбекистондан ташқари бошқа барча ШҲТ аъзо давлатлар қатнашган.\nШҲТ дастлаб юқори маррани кўзлади ва "Тинчлик миссияси-2005"да Россия ва Хитой ҳарбий-денгиз флотининг 10 минг ҳарбийлари, стратегик авиация ва зарба берувчи кемалари иштирокида машғулотлар ўтказилди.\nВақт ўтиши билан ШҲТ аъзолари ва тактик ҳаракат машғулотлар иштирокчиларининг таркиби кенгайиб бормоқда. Маълумот учун, бугунги кунда тўққиз давлат -Ҳиндистон, Хитой, Қозоғистон, Қирғизистон, Покистон, Россия, Тожикистон, Эрон (17 сентябрдан), Ўзбекистон – ШҲТнинг тенг ҳуқуқли аъзолари ҳисобланади.\nҲозирда ШҲТда кузатувчи мақомига эга давлатлар – Афғонистон, Беларусь ва Мўғулистон мамлакатлари (қарор қабул қилиш ҳуқуқисиз) мажлисларда қатнашиши ва кун тартибини муҳокама қилишда иштирок этишлари мумкин. Бундан ташқари, ШҲТнинг мулоқотлар бўйича ҳамкор давлатлари бор - Озарбайжон, Арманистон, Туркия, Камбоджа, Непал ва Шри-Ланка). Ташкилот улар билан айрим соҳаларда (ШҲТ Шартномасида кўзда тутилган) ўзаро ҳамкорлик қилади. Бу мамлакатларнинг бари ШҲТ доирасида ҳарбий-сиёсий ҳамкорлик ривожланиши учун сезиларли захирани ифодалайди. Бу Марказий ва Жанубий Осиёнинг террорчиларга қарши курашида, шубҳасиз, ўта муҳим аҳамият касб этади.


Миттигина жонзот – асалари Аллоҳ таолонинг улкан мўъжизаларидан биридир.\nУ Зот Қуръони Каримда шундай деган:\nوَأَوْحَى رَبُّكَ إِلَى النَّحْلِ أَنِ اتَّخِذِي مِنَ الْجِبَالِ بُيُوتاً وَمِنَ الشَّجَرِ وَمِمَّا يَعْرِشُونَ ثُمَّ كُلِي مِن كُلِّ الثَّمَرَاتِ فَاسْلُكِي سُبُلَ رَبِّكِ ذُلُلاً يَخْرُجُ مِن بُطُونِهَا شَرَابٌ مُّخْتَلِفٌ أَلْوَانُهُ فِيهِ شِفَاء لِلنَّاسِ إِنَّ فِي ذَلِكَ لآيَةً لِّقَوْمٍ يَتَفَكَّرُونَ\n“Роббинг асаларига: “Тоғлардан, дарахтлардан ва кўтарилган сўритоклардан уй тутгин. Сўнгра ҳамма мевалардан егин. Бас, Роббинг осон қилиб қўйган йўллардан юргин”, деб ваҳий қилди. Уларнинг қоринларидан турли рангдаги шароб чиқар. Унда одамлар учун шифо бордир. Албатта, бунда тафаккур қилувчилар учун оят-белги бордир”. (Аллоҳ таолонинг ҳайвонотларга, жумладан, асаларига ваҳий қилиши унга илҳом бериши ҳисобланади. Аллоҳ таоло асаларини яратганда унга ҳис-туйғу ва илҳомни қўшиб яратгани учун у кўпгина ақлли инсонлар ҳам қила олмайдиган аниқлик билан ўзига топширилган ишни бажаради.) (Наҳл сураси, 68-69-оятлар).\nАгар тафаккур қилмоқчи бўлсангиз, ушбу оят борасида тафаккур қилинг! Чунки, у ҳам бошқа оятлар каби тафаккурга чорловчидир.\nНабий соллаллоҳу алайҳи васаллам асалдан тайёрланган шарбат ичар эдилар.\nҲайвонлардаги табиий сезги жуда мураккаб ҳолатдир. Лекин бу касбий эмас. Яъни бу сезги ҳайвонларнинг ўз кучи, меҳнати эвазига шаклланган эмас, балки Аллоҳ таоло тарафидан инъом этилган ваҳбий ҳолатдир.\nЮксиз асалари учаётган пайтда тезлиги соатига 65 километрга етади. Агар нектарни кўтариб олган бўлса, у ҳолда унинг тезлиги соатига 30 километрга пасаяди. Асалари олиб кетаётган нектарнинг оғирлиги танасининг учдан бирига тенг келади. Бу бир тонналик машина 300 килограмлик юкни олиб кетяпти деганидир.\nЮқорида айтганимиздек, бир килограм асал ишлаб чиқариш учун кичик ва меҳнаткаш ҳашарот – асалари бир неча юз минглаб, тахминан 400 минг километр масофани босиб ўтади.\nБаъзи саноат соҳасида ривожланган мамлакатлар ҳомашёларни бошқа қитъалардан олади. Кемалар ортга қайтаётганда, шу кеманинг ўзида мазкур ҳомашёни қайта ишлаш жараёни ўтказилади. Мен Япония ҳақида бир мақола ўқигандим. Унда айтилишича, Япония зангламайдиган пўлат экспорти бўйича етакчи мамлакатлардан бири бўлишига қарамай, уларда мутлақо ҳомашё йўқ экан. Улар ҳомашёни Австрадиядан олиб, ортга қайтаётган кемаларда ҳомашёни қайта ишлаш бўйича мураккаб жараёнлар ўтказар эканлар. Кейин ушбу қайта ишланган маҳсулот саноат корхоналарига топширилар экан.\nАсалари нектарни олиб, инига қайтар экан, йўлда нектарни асалга айлантириш бўйича ўта мураккаб кимёвий амалиётларни бажарар экан. Инига етиб боргач, қайта ишлов берилган маҳсулот яна қайта ишланиб, соф асал ҳолига келтирилади.\nБаҳор келиб, гуллар қийғос очилган пайтларда нектар йиғувчи арилар ўзидаги юкни бошқа арига топшириб, яна дарҳол нектар йиғишга жўнаб кетар экан. Асаларилар орасида узоққа учолмайдиган заифлари бўлади. Улар меҳнаткаш дўстларининг йиққан нектарларини қабул қилиб олиб, инга етказар, уни инга олиб кириб, муносиб жойга жойлаштирар экан.\nАсаларилар оиласида малика ари бўлади. У бошқалардан ҳажмининг катталиги билан ажралиб туради. Малика асалари баҳор фаслида ҳар куни мингтадан то иккимингтагача тухум қўяди. Ақлни лол қолдирадиган ҳодисалардан яна бири шуки, ушбу малика ари малика аричаларни бир жойга, эркак аричаларни яна бир ўринга, урғочи аричаларни эса бошқа жойга тухум шаклида қўяр экан.\nУрғочи арилар орасида маликага хизмат қиладиган, унга таом келтириб турадиган “оқсоч” арилар ҳам бор экан. Баъзи арилар маликаларига шоҳона таом сифатида гул чанги йиғиб келадилар. Агар малика ари ўлса, инда тартибсизлик ва заифлик юзага келади. Малика асалари инсонни чақмайди. Эркак асалариларнинг вазифаси – маликаларни уруғлантириш, урғочи асалариларнинг вазифаси хизмат қилиш, маликанинг вазифаси тухум қўйишдир.\nБуларнинг ҳаммаси Аллоҳ таолонинг азаматига далолат қилувчи мўъжизалардир. Аллоҳ таоло асалариларни юксак даражада ўзаро ёрдамлашиб, тартибли, самарали меҳнат қилиб яшайдиган жамоа этиб яратди. Шунинг учун асаларилар жамоасида бузғунчилик, талофот етказиш деган нарсалар кузатилмайди. Бу жамоа бир мақсад йўлида бирлашган, жипс жамоадир. Жамоа раҳбари бўлган малика асалари билан бирор масалада ҳеч ким тортишмайди. Жамоадаги ҳар бир асалари маликанинг махсус моддасидан унинг шу ердалиги ҳис қилиб турадилар. Чунки ушбу моддани махсус хизматчилар ҳар бир уяга етказиб турадилар.\nЮқорида айтганимиздек, агар малика ўлса, уяда тартиб-интизом бузилиши содир бўлиб, бекорчилик тарқалади ва ишлар тўхтайди. Баъзи пайтларда малика йўқ бўлса, ўрнига унинг ўринбосари ёки “валиаҳди” жамоани бошқариб туради.\nУрғочи асаларилар жуда кўп вазифаларни бажарадилар. Уларнинг умрига, жисмоний тузилишига қараб иш тақсимланади. Улар орасида ёш аричаларга қарайдиган “энага”лар, “тарбиячи”лар, уяга сув ташиб келадиган урғочилар, уяни ёз фаслига тайёрлайдиган, қишда уяни илитадиган, ин қуруқшаб қолса, намлантирадиган, уяни тозалайдиган, унинг деворларини махсус моддалар билан ялтиратадиган арилар ҳам бўлади.\nШунингдек, уяни душмандан ҳимоя қиладиган қўриқчи арилар ҳам бўлиб, улар инга кирмоқчи бўлган асаларидан махфий сўз (парол)ни сўрар эканлар. Агар айтса, уяга киришга рухсат берар, айтмаса, уни ўлдирар эканлар. Зарурат туғилган пайтда махфий сўз бошқасига алмаштирилар экан.\nБаъзи асаларилар мумни олти бурчакли қилиб ясаш ишлари билан шуғулланадилар. Бу шакл мукаммал ҳисобланиб, орасида бўш, ғовак жойлар қолмайди. Асаларилар мумни олти бурчак қилишда шу даражада аниқлик билан иш олиб борадиларки, катакларнинг бири иккинчисидан миллиметрнинг ўндан биричалик ҳам фарқ қилмайди.\nЯна шундай асаларилар борки, уларнинг вазифаси – гуллар жойлашган маконларни аниқлашдир. Гуллар маконини топишгач, дарҳол уяга қайтиб, таналарининг орқа тарафини қимирлатиб, махсус рақсга тушишади. Бу рақс бошқа ишчи асалариларга гулларгача қанча масофа борлигини, уларнинг миқдорини ва йўналиш қайси тарафдалигини кўрсатади. Агар “разведкачи” асалари дум тарафини тезроқ қимирлатса, у бепоён гулзор топганидан далолатдир.\nУядаги ичши асаларилар олиб келадиган нектар асал учун ҳомашёдир. Нектар йиғиш учун ўнлаб километр узоқликларга учиб кетган асалари яна уясини аниқ топиб қайтиб келишининг сири ҳалигача аниқланмаган.\nАсаларилар имкон қадар қисқа вақт ичида кўпроқ нектарни ташиб келтириш ва сақлаш бўйича энг самарали ҳашаротлардир. Шунингдек, ўсимликларни чанглатиш бўйича ҳам энг кўп хизмат қиладиган жонзотлар шулардир.\nАллоҳ таоло юқоридаги оятда “Унда одамлар учун шифо бордир” деб марҳамат қилган.\nАсалда шифо учун етмиш тўрттадан кўпроқ турдаги керакли моддалар бор.\nДамашқда ишлайдиган бир жарроҳни биламан. У ҳар сафар жарроҳлик амалиётини якунлагач, тикилган жой тезроқ битиши учун жароҳат устига асалдан ип қўяди.\nБугунги кунда дўконларда сотилаётган турли ичимликларнинг кўпида заррача табиий модда йўқ. Ҳаммаси кимёвий моддалар билан тўлган.\nБаъзи асал етиштирувчилар уя ёнига қуёқ шинни қўядилар. Асалари уни шимиб, ўшандан асал тайёрлайди. Аммо бу асалнинг озуқавий ва тиббий фойдаси у қадар кўп эмас. Инсонга ҳар томонлама фойдаси кўпроқ бўлгани гул нектари асосида олинган асалдир.\nАсал инсоният учун ҳам озуқа, ҳам шифодир.\nБир гулдан нектар сўриб бўлгач, шериклари оввора бўлмаслиги учун унга белги қўйишни асаларига ким ўргатди?! Узоқ масофага учиб кетган жонзотга яна адашмай ўз инини топиб келишни ким таълим берди?! Албатта, Буюк Мусаввир бўлган Аллоҳ таоло ўргатгандир!\nАллоҳ таоло барчамизни Қуръон оятларини ўқиб, тадаббур қилиб, яратган махлуқотлари хусусида тафаккур қилишимизни ва иймонимиз нури янада зиёда бўлишини насиб этсин, омин!\nДоктор Муҳаммад Ротиб Набулсийнинг мавъизалари асосида Нозимжон Иминжонов тайёрлади\nДругие материалы в этой категории: « Ғафлатда қолманг! жума куни бажариладиган 12 амал\tАйб кимда? »


ЎҚУВЧИЛАPГА ҲАМ, ЎҚИТУВЧИЛАPГА ҲАМ УСТОЗ - AmuNews.uz - энг сўнгги янгиликлар\nЎҚУВЧИЛАPГА ҲАМ, ЎҚИТУВЧИЛАPГА ҲАМ УСТОЗ\nЖорий йилнинг 10-14 сентябрь кунларида туманимиздаги 67-сонли мактаб она тили ва адабиёт фани ўқитувчиси Ҳабиба Қўшаева “Йилнинг энг яхши фан ўқитувчиси – 2019” кўрик-танловининг мамлакат босқичида иштирокчилар билими, касб маҳоратини баҳоловчи ҳакамлар сафида иштирок этди. Ўз фани бўйича қуйи босқичларда ғолибликка эришиб, якуний зинага етиб келган ҳамкасбларининг ҳар бир чиқишини зўр мароқ билан кузатди, завқланди, ютуқ ва камчиликларига холисона ёндашиб, ҳаққоний баҳолашга интилди . Шу баробарида ўқитувчиларга, хусусан, халқ таълимига қаратилаётган эътибор ҳамкасблари фаолиятида қандай намоён бўлаётганини яққол ҳис қилди.\n– Танловдан олган таассуротларим мени билимларимни мунтазам ошира бориб, дарсларим самарадорлигини яна ҳам оширишга ундади, – дейди Ҳабиба Қўшаева.\nУ аслида ҳам тажрибали муаллимлардан. Шунинг учун ҳам дарс берган ўқувчилари она тили ва адабиёт дарсини пухта ўзлаштиришади. Ҳар йили ўқувчилар билимлари синовдан ўтказиладиган беллашувларда ғолиблар сафида унинг ҳам ўқувчилари бўлади. 2017-2018 ўқув йилида Ҳулкарой Худоёрова фанлар олимпиадасининг туман, Қорақалпоғистон босқичларида биринчи ўринни эгаллаб, якуний босқичда фаол қатнашди. Сурайё Собирова эса туманда кучли ўнталикка кирди. 2019 йилда яна бир ўқувчиси Света Худоёрова “Ёш китобхон” кўрик-танловининг Қорақалпоғистон босқичида 3-ўринни эгаллаб, ташкилотчилар томонидан 40 та бадиий китоб билан тақдирланди.\nҲабибанинг мактабда бўш вақти деярли бўлмайди. Чунки гуманитар фанлар услуббирлашмаси раиси сифатида ўқитувчилар билан ҳам ишлашиб, таълим беришдаги янгиликлар билан таништириб боради, услубий кўмак беради, барчани болаларни ўқитиш учун ўзлари тинимсиз ўқиб-ўрганиб боришга ундайди, дарслар жараёнини назорат қилади.\n1999 йилда Нукус давлат педагогика институтини тугатиб келганидан бери 67-сонли мактабда самарали меҳнат қилиб келаётган Ҳабиба Қўшаеванинг шу боисдан ҳам жамоасида, шогирдлари орасида мавқеи юксак. Ота касбини тутган маҳоратли муаллиманинг режалари улуғ – жуда бой ва жозибали она тилимизни ўқувчиларга чуқур ўргатиш, уларнинг кўнглида она тилимизга ҳурмат уйғотиш, софлигини асрашга руҳлантириш. Биз унинг эзгу мақсадлар йўлидаги меҳнатларига барака тилаб қоламиз.


19:20 / 04.11.2019\nЯпониянинг энг баланд нуқтаси – Фужи (Фудзияма) тоғи мамлакат маданий ва диний ҳаётида алоҳида ўринга эга. Тоғнинг Кенгамине деб аталувчи чўққиси кунчиқар юрт рамзи сифатида ҳам тилга олинади.\n3776 метрлик вулқон тоғи яхши об-ҳаво шароитида 100 километр узоқликдаги Токио шаҳридан ҳам кўриниб туради.\nТоғлар ва унинг атрофидаги гўзал табиий ландшафт туристик объект саналиши билан бирга, буддизм ва синтоизм динлари учун муқаддас қадамжо ҳамдир. Тоғ чўққисида синтоизм ибодатхонаси, метеостанция ва почта бўлинмаси жойлашган.\nФужи атрофи миллий боғга айлантирилган бўлиб, ҳудудда 33та маданий ва тарихий ёдгорликлар мавжуд. Тоғнинг ўзи ЮНЕСКОнинг бутунжаҳон табиий мероси рўйхатига киритилган.\nСайёрадаги энг гўзал вулқон тоғларидан бири саналувчи, деярли идеал конус шаклидаги Фудзиямада охирги марта бундан 300 йилча олдин вулқон отилган. Олимлар вулқон яқин вақт ичида уйғонмаслигини ишонч билан таъкидлашади.\nФужига ҳар йили тахминан 200 минг нафар сайёҳ келади, улардан 30 фоизи – хорижликлардир. Шу жумладан, хизмат сафари билан Японияда бўлиб қайтган Kun.uz мухбири ҳам япон халқи учун ўзгача қадрли маконда гувоҳи бўлган манзаралари тасвирини ўқувчилар билан ўртоқлашмоқда.\nДеярли идеал конус шаклидаги тоғ чўққиси йилнинг 10 ойи давомида қор билан қопланган бўлади.\n21:00 / 17.11.2019\n19:00 / 16.11.2019\nЯпонияни ўрганамиз: мамлакат ривожида сиёсатчилар ва давлат хизматчиларининг тутган ўрни


Мазкур институтнинг сайлов компанияси даврида фаол иш олиб бориши сайловларнинг ошкоралиги, адолатлилиги ва қонунунийлигини таъминлашга ҳамда сайлов комиссиялари фаолияти устидан жамоатчилик назоратини амалга оширишга хизмат қилади.\nЎзбекистон Республикаси Сайлов кодексига асосан Ўзбекистон Республикаси Президентлигига номзодлар, Қонунчилик палатаси депутатлигига номзодлар, маҳаллий Кенгашлар депутатлигига номзодлар кўрсатган сиёсий партия сайлов комиссиясининг мажлисларида, ҳужжатларни топширишда, имзо варақалари тўғри тўлдирилганлигини текширишда, сайлов участкасида овозларни санаб чиқишда иштирок этиш учун ваколатли вакил тайинлашга ҳақли.\nСиёсий партия аъзоси ёки тарафдори ёхуд сиёсий партияга хайрихоҳ бўлган Ўзбекистон Республикасининг 18 ёшга тўлган фуқароси сиёсий партиянинг ваколатли вакили бўлиши мумкин.\nСиёсий партия томонидан ваколатли вакил тайинлаш масаласи икки босқичда амалга оширилади.\nЎзбекистон Республикаси Сайлов кодексининг 34-моддасида ҳамда Ўзбекистон Республикаси Марказий сайлов комиссиясининг 2019 йил 11 сентябрдаги 935-сон қарори билан тасдикланган “Сиёсий партиянинг ваколатли вакили тўғрисида”ги Низомда сиёсий партиялар томонидан ваколатли вакил тайинлаш ва уни рўйхатга олиш тартибини, ваколатли вакилнинг ҳуқуқ ва мажбуриятлари белгиланган.\nВаколатли вакил қуйидаги тартибда тайинланади ва рўйхатга олинади:\nМарказий сайлов комиссиясининг мажлисларида, ҳужжатларни топширишда, имзо варақалари тўғри тўлдирилганлигини текширишда иштирок этиш учун сиёсий партия юқори органининг раҳбари сайлов кампанияси бошланганлиги расман эълон қилинган кундан бошлаб беш кунлик муддатда ўз ваколатли вакилини тайинлайди ҳамда уни рўйхатдан ўтказиш учун Марказий сайлов комиссиясига тегишли ҳужжатларни тақдим этади.\nМарказий сайлов комиссияси сиёсий партия томонидан тавсия этилган ваколатли вакил номзодига тегишли хужжатларни кўриб чиқиб, уч кунлик муддатда уни рўйхатга олади ва мазкур Низомнинг белгиланган шаклда унга мандатни беради.\nЎзбекистон Республикаси Президентлигига номзодлар, Ўзбекистон Республикаси Олий Мажлиси Қонунчилик палатаси, Халқ депутатлари вилоят, туман, шаҳар кенгашлари депутатлигига номзодлар кўрсатган сиёсий партиянинг ҳудудий органлари сайлов участкасида овозларни санаб чиқишда иштирок этиш учун сайлов участкалари тузилган кундан эътиборан ўз ваколатли вакилларини тайинлайди.\nСиёсий партиянинг ҳудудий органи раҳбари сайловга камида ўн кун қолганида ариза билан тегишли сайлов комиссиясига сиёсий партиянинг ваколатли вакиллари рўйхатини (исми-фамилияси, лавозими, яшаш манзили ва телефон рақами кўрсатилган ҳолда) тақдим этади. Бунда ариза:\nЎзбекистон Республикаси Президенти сайловида — Ўзбекистон Республикаси Президенти сайловини ўтказувчи округ сайлов комиссиясига;\nЎзбекистон Республикаси Олий Мажлиси Қонунчилик палатаси депутатлари сайловида — Қонунчилик палатаси депутатлари сайловини ўтказувчи округ сайлов комиссиясига;\nхалқ депутатлари вилоятлар ва Тошкент шаҳар Кенгашлари депутатлари сайловида — мазкур Кенгашларга сайлов ўтказувчи округ сайлов комиссиясига;\nхалқ депутатлари туман, шаҳар (бундан Тошкент шаҳри мустасно) Кенгашлари депутатлари сайловида — туман, шаҳар (бундан Тошкент шаҳар сайлов комиссияси мустасно) сайлов комиссиясига;\nЎзбекистон Республикаси Олий Мажлиси Қонунчилик палатаси ҳамда халқ депутатлари вилоят, туман ва шаҳар Кенгашлари депутатлари сайлови бир вақтда ўтказилган тақдирда — Қонунчилик палатаси депутатлари сайловини ўтказувчи округ сайлов комиссиясига тақдим этилади.\nТегишли сайлов комиссияси сиёсий партиянинг ваколатли вакиллари рўйхати келиб тушган вақтдан бошлаб, беш кун ичида ваколатли вакилларни рўйхатга олади ва уларга белгиланган шаклда мандатлар беради.\nМандатда сиёсий партияни бошқа сиёсий партиядан фарқлаш учун алоҳида белгилар (ранги ёки бошқа) акс эттирилиши мумкин.\nҚуйидаги ҳолларда ваколатли вакилга мандат бериш рад этилиши мумкин:\nсайловга ўн кундан кам муддат қолганда мурожаат этилса;\nтегишли сайлов округи бўйича сиёсий партиядан номзод рўйхатга олинмаган бўлса (сайлов участкасида овозларни санаб чиқишда иштирок этадиган ваколатли вакилларга нисбатан қўлланилади);\nНизомда кўрсатилган ҳужжатлар тўлиқ тақдим этилмаса.\nСиёсий партия сайловга қадар истаган вақтда тегишли сайлов комиссиясини ёзма равишда хабардор қилган ҳолда ваколатли вакилни ваколатидан маҳрум қилиши мумкин. Бундай ҳолларда сайлов комиссияси ваколатли вакилни рўйхатдан чиқаради ва унга берилган мандатни бекор қилади.\nСиёсий партиянинг ваколатли вакили қандай вазифаларни бажаради:\nСиёсий партиянинг ваколатли вакили такрорий овоз бериш пайтида ҳам сайлов участкасида овозларни санаб чиқишда ҳозир бўлиши мумкин.\nСиёсий партиянинг ваколатли вакили участка сайлов комиссиясининг фаолиятига, шу жумладан сайлов қутиларини муҳрлашга, очишга, овозларни санаб чиқишга аралашиши мумкин эмас.


ЎзА - ИШИД иқтисодий таназзулга учрамоқда\n06.12.2018 18:13 Чоп этиш версияси\nИШИД иқтисодий таназзулга учрамоқда\nҚирғизистондан ЎзА учун махсус\nБу ҳақида Қирғизистоннинг Бишкек шаҳрида бўлиб ўтаётган “Тажовузкор экстремизмнинг олдини олишга оид саъй-ҳаракатлар ва ОАВнинг ўрни” га бағишланган халқаро форумда “De Sales University“ доценти Аҳмет Яйла таъкидлаб ўтди. Унинг қайд этишича, Марказий Осиёдан қўшилган кишилар дастлаб яхши маблағ тўлангани сабабли ҳам Сурияга бориб, уларнинг сафига қўшилган, деган фикрлар бор. Биргина нефть савдосидан ИШИД 2016 йилгача кунига 3 миллион 600 минг АҚШ долларидан кўпроқ фойда олган, шунингдек, тарихий ашёлар ва одам савдоси ҳисобига мўмай даромад кўрган бўлса, кейинчалик унинг иқтисодий манбалари чеклана бошланди ва ташкилот харажатларини ҳам қисқартира борди.\nАйтайлик, авваллари у ҳар бир жангчига кунига 500 АҚШ доллари берган бўлса, кейинроқ бу 250 долларга тушди ва охир оқибат уларга умуман тўламай ҳам қўйган. Марказий Осиёдан улар сафига жангчиларнинг қўшилишини фақат иқтисодий фойда билангина боғлаш фикрига эса қўшилмайман. Бу ерда кучли идеологик фронт иши ҳам бор.\nБугун ИШИДнинг энг асосий қуроли, бу – ижтимоий тармоқлардир. Биз одамлар қандай қилиб террорчи бўлиб қолганига кам эътибор қаратамиз. Уларни қандай қилиб ўзларига жалб қилишмоқда? Айни шу борада тадқиқ қилиш керак бўлган жиҳатлар кўп.\nЎтган йили ИШИДда бўлиниш бўлгани ва улар эндиликда Афғонистон орқали Марказий Осиёда ўз таъсирини оширишга ҳаракат қилаётгани ҳақида хабарлар тарқалган эди.\nБу хавф эҳтимолини қандай баҳолайсиз, деган саволга Аҳмет Яйла бу фикрга қўшилмаслигини ва бугунги кунда ички бўлиниш эмас балки, Покистон, Шарқий Осиё ва Афғонистонда ўзининг ҳамкорларини орттиришга бўлган интилишни кузатаётганини айтиб ўтди.\nКонференция иши эртага давом эттирилади.


00:00 / 08.01.2012 | eski savollar | 1329\nШайх ҳазратлари, Аллоҳ сизни биз мусулмонларни ислом зиёси ила ма'рифатлантириш ё'лида қилаётган улкан ишларингиз учун О'з даргоҳидан чэксиз ажру-савоблар ато этиш ила мукофотласин, иншааллоҳ. Шу аснода сизга ушбу ҳизматларингиз учун ташаккурлар айтган ҳолда бир савол ила мурожаат этишга ижозат бергайсиз: Ҳазрат, сизнинг "Ҳадис ва Ҳаёт" асарингизни 10-жузини о'қишим жараёнида менда бир савол пайдо бо'лди. Ушбу саволнинг мазмунини қуйида баён этишга ижозат бергайсиз: Қарз олиб ёки уй жойини сотиб ёки миниб турган машинасини сотиб ҳаж қилган инсоннинг қилган ҳажининг ҳукми қандай ? Буни соърашимдан мақсад шундай ёъл ила ҳаж қилган инсонларнинг гувоҳи боълмоқдаман. Жавобингиз учун олдиндан ташаккур. Аллоҳ илмингизни янада зиёда ва мартабангизни О'з ҳузурида янада улуг' қилсин. Аллоҳим қилаётган ҳайрли ишларингизни янада баракотли ва бардавом айласин. Қимматли вақтингизни олганим учун рози бо'лгайсиз. Аллоҳ сизни ва оила а'золарингизни ҳамиша О'з паноҳида асрасин.\n- Ҳаж бой одамга фарз. Қарз олиб ҳажга боришга ҳеч ким рухсат бермаган. Шунингдек, ўзига ва оиласига керак нарсани сотиб ҳажга бориш ҳеч кимга фарз қилинмаган. Бу каби ишларни қилган одамлар нотўғри қилган бўладилар. Шу билан бирга ҳажлари ҳам мабурур ҳаж бўлмайди. Яъни, нуқсонли ҳаж бўлади.


21:07 / 19.04.2017 1888 pdf Ўқиш режими + -\nҚадр кечаси нима эканлигини сиз қаердан билар эдингиз?\nБуни бизга оталаримиз айтиб берган. Оталаримизга ҳам оталари айтиб берган экан. Биз ана шунга ишонар эдик. Ҳар йили бир марта Рамазоннинг охирида келадиган мулла бобо ҳам Қуръон тиловат қилганида “Инно анзалноҳу пи Лайлактул Қадр”, деб тиловат қилгандан кейин, Қуръондаки шундай ёзилибди деб ўйлагандан кейин биз, мулла бободан бошқаси Қуръонни ушлаб кўрмаган одамларнинг болалари шунга ишонар эдик-да.\nБиз ҳар йили Лайлактул Қадрни кутар эдик. Биз қанотлари тилладан бўлган, ушлаган нарсамизни тиллага айлантириб берадиган, шу билан қоринлари овқатга тўймаган минглаб болаларнинг миллионлаб муаммосини ҳал қилиб бериб кетадиган Лайлакни кутар эдик. Кўзларимиз кун ботар томонга қарайвериб тешилиб кетаман дерди, ўша Лайлак кела қолмасди. Уйқусираб томлардан тушиб кетар эдик, ўша Лайлак кела қолмасди. Оталаримизнинг елкаси кўриниб турадиган чопонлари бутун бўлишини истаб, оналаримизнинг орқаси йиртиқ калишлари янги бўлишини истаб, астойдил кутар эдик қанотлари тилла Лайлакни. Аммо ўша Лайлак биз томонлардан учиб ўтмади. Сира учиб ўтмади.\nАқлимни таниганимдан кейин болалигимда Лайлактул Қадрни кутиб бедор ўтказган тунларимни эслаб кулиб қўяр бўлдим. Аммо бизга “Лайлактул Қадр”нинг — Қадр Лайлагининг эмас, Қадр тунининг нималигини ким ҳам билдирарди?\nМустақилликнинг отгинасидан айланай!\nБоболари Қуръонни ушлаб кўрмаган болаларнинг ҳар бирида биттадан Қуръон бўлди. Оталари алифни калтак дея олмаган болалар шариллатиб- шариллатиб Қуръон ўқийдиган бўлди. Боболари жума намозларини, Ийд намозларини мелиса ўраб оладиган жомеъ масжидларида ўқий олмаган болалар катта-катта масжидларни тўлдириб-тўлдириб намоз ўқир бўлди. Бир қишлоқ бир бўлиб битта хатога тўла “Фарзи айн”дан намозни ўрганган, шундан бошқа диний қўлланмани кўрмай ўтганларнинг болалари уйларини турли тафсир ва ҳадис китобларига, хондонини нурга тўлдирувчи, икки дунёсини чароғон қилувчи рисолаларга тўлдирди. “Инно анзалноҳу пи Лайлактул Қадр”, деб тиловат қилиб ўтганларнинг болалари “Инна анзалнаҳу фи лайлатул қадр”, деб тажвид билан бурро-бурро қироат қилар бўлди. “Мени мулла бобо деманглар”, деб соясидан қўрқиб ўтган боболарнинг неваралари ўн икки ёшида қори бўлди, дунё қориларининг мусобақасида ғолиб бўлди. Санайверсам адо бўлмайди Мустақилликнинг шарофати билан юртимизга Аллоҳ таоло берган неъматларни. Ўзига беҳисоб шукр, отгинасидан айланай Мустақилликнинг!\nМустақиллик тушимизга ҳам кирмаган замондаги бир воқеани айтиб бергим келди. Ўша, Лайлактул Қадрни кутиб юрган замонларимиздаги. Эндигина бешинчи синфга борган эдик ўшанда.\n— Ўзларинг кутаверинглар-да, биз ҳам ҳар йили акаларим билан бирга кутамиз, — дедим акаларим билан томга чиқиб олиб Лайлактул Қадрни кутиш завқидан ажраб қолгим келмай.\n— Мен, ... мен бир ўзим қўрқаман, — деди Тилов йиғламсираб.\nТиловнинг ёлғиз фарзандлиги, бошқа укалари йўқлиги эсимга тушди. Аммо барибир акаларимдан ажралгим келмади.\nКечқурун овқатланиб бўлганимиздан сўнг, отам масжидга чиқиб кетгач, энамга Тиловнинг гапларини айтиб, уларникига боришга рухсат сўрадим. Энам пича жим туриб қолди. Кейин рўмолининг учи билан кўзларини артди.\n— Бора қол, — деди ниҳоят энам овози титраб. — Бечора Хосият ўн йил деганда тилаб-тилаб олган эди Тилов жўрангни. Шу битта бола билан қолди.\nЭнам ўрнидан туриб, дастурхондаги идиш-товоқларни йиғиштирар экан ўзига ўзи сўзлагандек деди:\nТилов билан уларнинг томларига чиқиб олдик. Томларида бостирмалари бор экан. Тилов бостирмадаги бедаларнинг ичидан иккаламиз бемалол ўтирадиган жой тайёрлаб қўйибди. У ҳам нон, майиз, ёнғоқ, жийда, иккита шишада сув чиқариб қўйибди. Озиқ-овқат заҳираларимизни бир боғ беданинг устига териб қўйдик ва ўзимиз қуёш ботадиган томонга қараб яхшилаб жойлашиб олдик. Кечаси бедадан ғалати, хушбўй ҳид чиқишини ўшанда билдим. Бирам ёқимли, димоғингни қитиқлайди.\nСал ўтиб осмон юлдузларга тўлиб кетди. Ой чиқмаган кечалари юлдузлар бошқача кўринади. Катта-катта. Нақд пиёладай келадиганлари бор. Ана “Етти қароқчи”. Ана сочини ёйиб олган “Пари”. Эҳ-ҳе, қанчасининг отиниям билмайман.\nҲақиқатдан, Тилов гапини тугатмасдан қишлоқдаги қолган эшаклар ҳам олдин-кейин ҳанграшди. Уларга итларнинг вовуллаши қўшилди. Эшаклар, кейин итлар тинди. Сал ўтиб чигирткалар ҳам тинчишди, шекилли, олам сув қўйгандек жим-жит бўлиб қолди.\n— Ана энди Лайлактул Қадрнинг келадиган вақти бўлди, жўра, — деди Тилов. — Энди ҳушёр бўлишимиз керак.\n— Ушлайвер, олиб кетаверасан тиллага айланиб қолсаям, менга тилла керак эмас, — деди Тилов. — Мен Лайлактул Қадрдан энам яхши бўлиб кетишини сўрайман.\n— Энангга нима қилган, Тилов?\n— Мен Лайлактул Қадрдан сўрайман, у энамни яхши қилади. Лайлактул Қадр энамнинг умрини узун қилади.\nТилов яна жойига, менинг ёнимга келиб ўтирди.\nМен Тиловни қандай овутишни билмадим. Ўзим ҳам унга қўшилиб йиғладим. Мен ҳам унинг энаси ўлмаслигини истай бошладим ўшанда. Ниҳоят, аввал мен, кейин Тилов йиғлашдан тўхтадик. Елкалари учиб-учиб тушаётган Тиловнинг қўлларини маҳкам сиқдим.\n— Тилов, мен ҳам Лайлактул Қадрни кўрсам бир боғ бедангни ушламайман. Мен ҳам ундан энангни яхши қилиб беришини сўрайман. “Тилов жўрамнинг энаси ўлмасин!” дейман. “Тилов жўрамнинг энаси яхши”, дейман, хўпми, жўра?\nТилов ҳеч нима демади, фақат маъқуллаб бошини қимирлатиб қўйди.\nТиловларнинг ҳовлисида қиёмат бўлганга ўхшар эди. Тиловнинг отаси, тоғалари бор овозларида дод солишар, холалари уввос солиб йиғлашарди.\n— Ухлаб қолибмиз-ку? — кўкрагимга муштлади Тилов. — Лайлактул Қадр ўтиб кетибди, биз кўрмай қолибмиз! Энди нима бўлади?\nБиз нарвондан тушиб борганимиздан Тиловни холалари ўраб олишди.\n— Энангдан айрилиб қолдинг, Тилов! — уни қучоқлаб ўкириб юборди Хосият холаси.\n— Мен Лайлактул Қадрдан сўраган эдим-ку? “Энамни яхши қилиб бер”, деган эдим-ку?\nЎша куни Тилов бизникида ётиб қолди.\nЭрталаб мактабга боришимиз керак бўлганда у китоб-дафтарларини олиб келмаганини билдим.\n21:06 / 19.04.2017 1380\n21:08 / 19.04.2017 1543\n1628 21:12 / 19.04.2017\n2058 21:08 / 19.04.2017\n1472 21:12 / 19.04.2017\n1653 21:14 / 19.04.2017


SMS-хабарлар ўз аҳамиятини йўқотган замонавий дунёда WhatsApp, Viber ва Telegram мессенжерлари аудиторияси кун сайин ошиб бормоқда. Google компанияси буни яхши англаган ҳолда бир неча ой илгари мазкур сервислар "қотили"ни ишлаб чиқаришга киришган эди.\nChromium Gerrit жамоаси ишлаб чиқарувчилари Google компанияси Telegram ва WhatsApp'нинг "қотили"ни кенг оммага тақдим этиш устида ишлаётганларидан хабар топишди. Гап Android операцион тизими базасидаги барча смартфонларига ўрнатиладиган Android Messages номли илова ҳақида бормоқда. Америка корпорацияси ушбу мессенжердан барча платформалар ва электрон қурилмаларда фойдаланиш мумкин бўлишига эришмоқчи.\nҲозирда Android Messages тўлақонли мессенжер функцияларидан маҳрум, бироқ жорий йил охиригача барчаси ўзгариши керак. Икки ой илгари Google бу сервиснинг тўлиқ қайта ишланиши ҳақида эълон қилганди. Бироқ интеграция айнан қандай амалга оширилиши ҳақида ҳозирча аниқ маълумотлар берилмаган.\nФақат барча маълумотлар браузер доирасида қайта ишланишигина маълум. Бу Android Messages'нинг келгусида ҳар қандай замонавий платформада фойдаланиш имкони бўлган мессенжер бўлиши мумкинлигидан далолат беради. Шундай бўладиган бўлса, тез орада Google Chrome, Mozilla Firefox, Microsoft Edge, Opera ва Apple Safari браузерлари фойдаланувчилари Telegram ва WhatsApp'нинг "қотили"га кириш имконини қўлга киритади.


Қозоғистонда кино тўғрисида қонун киночиларни қўллайди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚозоғистонда кино тўғрисида қонун киночиларни қўллайди\nСифатли мазмун ва соғлом рақобат. Қозоғистонда кино ишлаб чиқаришга муносабат ўзгаради. Мамлакатда “Кино тўғрисида”ги қонун қабул қилинди. Экспертлар қонунчилик даражасида ватанимиз режиссёрлари ва сценарий муаллифларининг манфаатларини ҳимоя қилиш ва уларни қўллаб-қувватлаш чора-тадбирларини ишлаб чиқди. Маданият ва спорт вазирлиги эса ижтимоий ва тарихий фильмлар учун маблағ ажратади.\nЖАНИБЕК ЎРАЗАЛИ, ҚОЗОҒИСТОН АНИМАЦИЯ КИНОСТУДИЯЛАРИ ҲАМЖАМИЯТИ РАҲБАРИ:\n– Миллий кинони қўллаб-қувватлаш маркази очилади. У ерда кино суратга олинади. Шу ернинг ўзида назорат амалга оширилади. Бу эса рақобатни юзага келтиради. Рақобат бор жойда сифат ҳам юқори бўлиши аниқ.\nҚозоғистонда маҳаллий контент улуши кўпайиб боради. Қозоқ тилида бўлмаган фильмларни прокатчилар дубляж қилишлари, овоз беришлари ёки субтитрлар киритиши шарт.\nКУМИС СЕИТОВА, ҚОЗОҒИСТОН РЕСПУБЛИКАСИ МАДАНИЯТ ВА СПОРТ ВАЗИРЛИГИ ҲУҚУҚИЙ ДЕПАРТАМЕНТИ ДИРЕКТОРИ:\n- Афсуски, бугунги кунда мамлакатимиз фильмлари ичида Қозоғистон маҳсулоти атиги 10 фоизни ташкил этади. Мазкур қонуннинг қабул қилиниши Қозоғистон ҳудудида фильмлар ишлаб чиқаришни кенгайтириши ҳамда сифатини таъминлашига умид қиламиз.\n– Қозоғистон – мустақил мамлакат. Ундаги фильмларнинг барчаси қозоқ тилида бўлиши керак. Қозоқча олинмаган бўлса – албатта субтитрлар қўйилиши лозим. Биз миллий кинони қўллаб-қувватлашимиз керак.\nТаъкидлаш лозимки, янги қонун жорий йил бошидан кучга кирди. Шу давргача кино соҳаси мутлақо назорат қилинмаган, кинематографчиларнинг тан олишларича, улар аниқ қонун-қоидаларга таянмаган ҳолда ишлайверишган. Ҳукуматдагилар янги талабларнинг жорий этилиши юртимиз кино саноатини янги ривожланиш даражасига олиб чиқишига ишонадилар.\nанимацияКино тўғрисидаги қонунҚозоғистонлик кинематографиядубляжсубтитр


Хитойда “икки фарзандлик” сиёсати режага мувофиқ амалга оширилмоқда\n12:19 / 11.03.2017\nХитой фуқароларига икки нафардан фарзандли бўлиш ҳуқуқини бериш сиёсати режага мувофиқ амалга оширилмоқда. Бу ҳақда Соғлиқни сақлаш ва туғилишни режалаштириш давлат қўмитаси раҳбари ўринбосари Ван Пэйань матбуот анжуманида маълум қилди.\n2016 йил 1 январидан Хитойда 1970-йилларнинг охиридан қўлланилган "бир фарзанд сиёсати" бекор қилинди.\n"Янги сиёсат амалиётга жорий қилинганига бир йилдан ошди, айтиш мумкинки, унинг натижалари кутилганидек кўзга ташланмоқда", — деган Ван Пэйань. Унинг айтишича, сиёсат бошланганидан буён 2016 йил охирига келиб мамлакатда 18,46 миллион бола туғилган.\nБироқ, Ван Пэйаннинг таъкидлашича, бу сиёсатни амалга оширишда қийинчиликларга дуч келинмоқда. Хусусан, иккинчи фарзандни дунёга келтирган аёллар ишга қайтишда сунъий тўсиқларга дуч келмоқда. Бундан ташқари, 3 ёшгача бўлган болалар учун мўлжалланган боғчалар етишмаяпти.\nУнинг сўзларига кўра, келгусида оилалар иккинчи фарзандли бўлишларига ижобий туртки бериш учун қўллаб-қувватлаш сиёсатини давом эттириш зарур.\nАввалроқ, Ван Пэйань Хитой ҳукумати иккинчи фарзандли бўлганларга пул мукофоти бериш имконини кўриб чиқаётгани ҳақида хабар қилган эди.\nЎтган асрнинг 70-йиллари охиридан Хитойда "Бир оила — бир фарзанд" сиёсати жорий этилди. Унга мувофиқ, шаҳарликлар бир нафар, қишлоқ жойдагилар, биринчи фарзанди қиз бўлса икки нафар фарзандли бўлишлари мумкин эди. Бироқ, вақт ўтган давомида бу сиёсат демографик муаммоларни келтириб чиқарди. Жинслар ўртасидаги номутаносиблик, кексайиш ва меҳнатга лаёқатли аҳолининг камайиши шулар жумласидандир.\nРасмий маълумотларга кўра, Хитой аҳолиси 2016 йил охирига келиб 1,382 миллиард кишини ташкил этган. Уларнинг 708,15 миллиони эркак, 674,56 миллиони аёллардир.


ВАТАН ҲИМОЯСИ – ШАРАФ, УНИ СЕВИШ ЭСА ФИТРИЙДИР - Mehrob.uz\nМақолалар access_time14-апрел 2021, 16:02\nОйларнинг шоҳи Рамазонга ҳам етишдик. Сўнгги йилларда яшаш тарзимиз, таомланишимиз…\nМақолалар access_time7-декабр 2017, 19:32\nبسم الله الرحمن الرجيم Биз бахтиёр умматларни мусулмон қилиб яратган,…\nВАТАН ҲИМОЯСИ – ШАРАФ, УНИ СЕВИШ ЭСА ФИТРИЙДИР\naccess_time13-январ, 11:09 visibility473\nТарих сабоқларидан маълумки, ҳар қандай эзгу ният, орзу ва мақсаднинг рўёбга чиқиши, аввало, Аллоҳ таолонинг инояти ва жамиятдаги мустаҳкам тинчлик-хотиржамликка боғлиқдир. Бу барча замонларда ўз исботини топган ҳақиқатдир.\nАллоҳ инсонни халқ қилди. Ўзи ундан яратгани ва унга қайтарадигани ерга, заминга, она тупроққа муҳаббатни инсон фитратига қориштирди. Шайх Муҳаммад Ғаззолий раҳимаҳуллоҳ айтадилар: “Башар ўз ерига, гарчи у тап-тақир саҳро бўлса ҳам, қаттиқ боғланади. Ватанни севиш инсон руҳиятидаги асл табиатдир. Ушбу табиат ватанда яшашда ҳузур-ҳаловат, ундан узоқ бўлинганда соғинч, ҳужум қилинганда мудофаа ва камситилганда ғазаб ҳисларини пайдо қилади”.\nВатан ўзлиги, тупроғи ёки обрўсига қилинган фикрий ёки ҳарбий ҳужумга қарши мудофаада туришдир. Ватанни севиш, ватанпарварлик, ибодат даражасига кўтарилган соф ва асл исломий қадриятдир. Бундай сифатга эга бўлиш мўминнинг асосий хусусиятларидан биридир.\nСир эмас, ҳозир дунёнинг айрим мамлакатларида беқарорлик, террорчилик, наркобизнес каби миллат танламас иллатлар халқаро хавфсизликка таҳдид солмоқда.\nВатан – бу инсон ва унинг авлод-аждодлари киндик қони тўкилган муқаддас даргоҳдир. Ватан – бу аждодлар маскани, эл-юрт, халқ вояга етган, унинг тили, тарихи, маданияти, урф-одатлари, қадриятлари чинакамига шаклланиб, ўсиб, камол топиб борадиган заминдир.\nВатан она каби азиз ва мукаррамдир. Ватан инсонга бахт-иқбол берадиган заминдир. Абдулла Авлоний айтганидек: “Ҳар бир кишининг туғилиб ўсган шаҳар ва мамлакатини шул кишининг ватани дейилур. Ҳар ким туғилган, ўсган жойини жонидан ортиқ суяр... Биз туркистонликлар ўз ватанимизни жонимиздан ортиқ суйганимиз каби, араблар арабистонларини, қумлик иссиқ чўлларини, эскимуслар шимол тарафлар, энг совуқ қор ва музлик ерларни бошқа ерлардан зиёда суярлар. Агар суймасалар эди, ҳавоси яхши туронлик осон ерларга ўз ватанларини ташлаб ҳижрат қилурлар эди”.\nВатан – бу халқнинг ўтмиши, бугуни ва келажагидир. Ватан – муқаддас қадрият. Тараққиёт Ватандан бошланади. У инсоннинг киндик қони тўкилган жой, инсонни ижтимоий етимликдан асровчи манзил, маънавий камолот ва фуқаролик майдони, ҳаёт мактаби, фаровонлик ва бахт-саодат ўчоғидир.\nВатанни энг олий неъмат сингари бошимиз узра баланд кўтариб, ҳар он ва ҳар сонияда унинг тупроғини кўзларга суртиб, унга таъзим бажо айлашимиз фарзандлик бурчимиздир. Ҳадиси шарифда “Ватанни севмоқ имондандир”, дейилган. Яъни имони бут, виждони пок ҳар бир инсон ватанни севади, уни ғанимлар кўзидан асрайди, унинг яшнаши ва яшаши, ҳурлиги учун курашади.\nҲар бир баркамол инсон ватан камолоти ва истиқболи, эл-юртининг озодлиги ва мустақиллиги учун ҳамма нарсани, ҳатто ширин жонини ҳам аямайди. Бу ҳақда Фузулийнинг менинг битта ҳаётим бор, борди-ю, мингта ҳаётга эга бўлган тақдиримда ҳам ҳаммасини Ватан учун сарфлаган бўлур эдим, деган сўзлари ҳар биримиз учун бебаҳо ўгитдир.\nИслом дини таълимотига кўра, Аллоҳ таоло Одам наслидан дунёга келган зурриётларни ер юзида турли миллат ва элатларга бўлиб қўйган. Бу ҳақда Аллоҳ таоло хабар бериб бундай дейди: «Эй, инсонлар! Дарҳақиқат, Биз сизларни бир эркак (Одам) ва бир аёл (Ҳавво)дан яратдик ҳамда бир-бирларингиз билан танишишингиз учун сизларни (турли-туман) халқлар ва қабила (элат)лар қилиб қўйдик. Албатта, Аллоҳ наздида (энг азизу) мукаррамроғингиз тақводорроғингиздир. Албатта, Аллоҳ билувчи ва хабардор зотдир» (Ҳужурот мураси, 13-оят).\nТабиийки, инсон фарзанди қаерда, қайси мамлакатда дунёга келса, ана шу ер унинг она-Ватанига айланиб қолади. Киндик қони тўкилган жой инсон учун ҳамма нарсадан ҳам қимматли даргоҳдир. Расули Акрам соллоллоҳу алайҳи ва саллам Мадинаи мунавварага ҳижрат қилиб кетаётганларида туғилиб ўсган ватанлари Маккаи мукаррамага юзланиб туриб: “Агар қавмим мени Маккадан чиқиб кетишга мажбур қилмаганида, ҳеч ҳам ўз ихтиёрим билан уни ташлаб кетмаган бўлур эдим”, деганлари сийрати набавия китобларида баён этилган.\nТарихдан маълумки, бирор-бир миллат бошқа бир миллатни хорламоқчи бўлса, аввало, унинг ватанини босиб олиб вайрон қилган ёки уларни ватанидан қувиб чиқарган. Ўз ватанини душманлар қўлида қолганини кўрган миллатга бундан ортиқ хўрлик ва азоб йўқ. Зеро, ватан, миллат, дин тушунчалари инсон учун ҳар нарсадан азиз ва муқаддасдир. Буюк аллома Алихон тўра Соғуний ҳазратларининг қуйидаги сўзида она-Ватанини севувчи садоқатли ҳар бир кишининг қалбида ғайрат ва шижоат уйғотади: “Ҳар бир инсонга маълумдурки, дунё ҳаётида инсоннинг энг севган, қадрли, қимматли тўрт нарсаси бордир. Бу тўрт нарсага эга бўлмаган кишилар чин инсонлик шарафидан маҳрум бўладилар. Улар озодлик ва эркинлик, меҳнат билан топилган бойликка ўзи эгалик қилиш, туғилиб ўсган она-Ватани ва асрлар бўйи эътиқод қилиб келган муқаддас динидир”.\nВатан ҳимояси – барчамизнинг муқаддас бурчимиз! Инсон учун на давлат ва салтанат, на тожу тахт, ҳеч бир нарса Ватанга, эл-юрт меҳрига тенг келолмайди. Ватандан жудолик катта бахтсизликдир. Инсон истаган жойда бир парча нонга қорнини тўйғазиши мумкин. Лекин Ватаннинг ўрнини ҳеч нарса босолмайди. Ватанда яшаш ҳақиқий бахтдир.


Эртага ҳарорат бироз пасайиб, ёмғир ёғиши мумкин - Zamin.uz\nРеспублика Гидрометеорология хизмати эртага, 19 феврал куни кутилаётган об-ҳаво маълумотини эълон қилди.\nАндижон, Наманган ва Фарғона вилоятларида ҳаво ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучаяди, баъзида 25-30 м/с гача кучайиши мумкин. Ҳарорат кечаси 6-11° илиқ, кундузи 20-25° илиқ бўлади.\nРеспубликанинг тоғли ҳудудларида ҳаво ўзгариб туради, баъзи жойларда ёмғир ёғади. Қор кўчиши хавфи бор. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучаяди, баъзида 25-30 м/с гача кучайиши мумкин. Ҳарорат кечаси 3-8° илиқ, кундузи 10-15° илиқ бўлади. “Замин” янгиликларини “Telegram”да кузатиб боринг\n6-02-2021, 20:28, Ўзбекистон\n11-11-2020, 16:12, Ўзбекистон\n30-03-2020, 18:33, Ўзбекистон


19.04.2021 23:20 0 3040\nПанаманинг Колон вилояти маъмурияти қамоқхонага наркотик моддаларни олиб кирмоқчи бўлган оқ мушукни тутиб олди. Бу ҳақда «Daily Mail» нашри хабар бермоқда.\nНаркокурьер момиқвой 16 апрель куни 1,7 мингдан ортиқ маҳбус сақланаётган қамоқхона ёнида қўлга тушди. Ахлоқ тузатиш муассасаси ҳудудига киришга уринган мушукнинг бўйнига турли гиёҳванд моддалар солинган халтача боғлаб қўйилган.\nПанама пенитенциар тизим раҳбари Aндрес Гутиеррезнинг айтишича, халтада оқ кукун, барг ва ўсимлик моддалари солинган пакетчалар бўлган.\nПрокурор Эдуардо Родригез ушланган мушук ҳайвонлар бошпанасига жойлаштирилишини маълум қилди.\nгиёҳванд модда турма Панама мушук\nХориж 02/05, 22:40\nФинляндияда номаълум дори ажал уруғини сочмоқда


Каримов МДҲ келажагига ишонади\n20 декабр куни Москвада МДҲ лидерлари норасмий саммитида сўзлаган Ислом Каримов Евроосиё интеграциясини тараққиётнинг истиқболли йўналиши, деб атади.\nБу ҳақда “РИА Новости” ахборот агентлиги хабар қилади.\n- Ўзбекистон томони, Ўзбекистон вакили сифатида мен аминманки, интеграцион ривожланишдаги мавжуд муаммоларга қарамай, МДҲнинг келажаги бор. У (МДҲ – таҳр.) бизнинг кўп қиррали ҳамкорлигимизда мувофиқлаштирувчи ролини ўйнаши, бизнинг бевосита алоқамизни, давлатлараро доимий мулоқотни сақлаб қолишимиз учун платформа ёки форум бўлиб қолиши керак, - деди МДҲнинг 20 йиллигига бағишлаб Москвада ўтказилган норасмий саммитда чиқиш қилган президент Ислом Каримов.\nЎзбекистон президенти Евроосиё интеграциясини “бизнинг келажагимиз, бу ҳамма ҳаракат қиладиган йўл, йўналиш” деб атади.\nКаримовнинг бу баёноти, очиғи, кўпчиликни шошириб қўйди. Чунки аввалроқ Ўзбекистон президенти интеграциялашув жараёнларига эҳтиёткорлик билан ёндошиш зарурлигини сўзлаганди.\n- Интеграциялашув жараёнларини кўзлаб, шу мақсадда турли давлатлараро бирлашмаларни ташкил қилиш бўйича сўз юритганда, айтиш керакки, бундай бирлашмалар вақти келганда тобора сиёсий тус олиб бориши ва бундай ҳолат бирлашма аъзоларининг бошқа хорижий мамлакатлар билан алоқалари ва ҳамкорлигига салбий таъсир ўтказиши мумкин. ... Азиз юртдошларим, юқорида зикр этилган фикрларни умумлаштириб, айтмоқчиман: тарихни асло орқага қайтариб бўлмайди. Бизнинг халқимиз, кейинги йигирма йил давомида вояга етган навқирон авлодимиз ҳозирги вақтда эртанги келажагимизга катта ишонч билан қарамоқда ва ўз танлаб олган йўлидан ҳеч қачон – мен такрор айтаман – ҳеч қачон ортга қайтмайди, - деганди Ўзбекистон Конституциясининг 19 йиллиги муносабати билан ўтказилган тадбирда сўзлаган президент Каримов.\nЎзбекистон президентининг бу сўзларига муносабат билдирган таҳлилчилар унга постсовет ўлкалари ўртасида тузиладиган Евроосиё иттифоқи ғоясига қарши сиёсатчи ўлароқ қарай бошлагандилар.\nТаҳлилчиларнинг бундай фикрга келишларига бошқа сабаблар ҳам бор эди.\nЭслатиб ўтамиз, шу йилнинг 18 ноябр куни Божхона иттифоқига аъзо Россия, Беларус ва Қозоғистон президентлари Москвада 2015 йилга қадар Евроосиё иқтисодий комиссияси тузиш тўғрисидаги Декларацияга имзо чеккандилар. Бироқ Путиннинг Евроосиё иттифоқини тузиш ғояси дебочаси деб кўрилаётган эркин савдо ҳудудига оид ҳужжатни Озарбайжон ва Туркманистон билан бир қаторда Ўзбекистон вакиллари ҳам имзоламаганди. Айни пайтда бу таҳлилчилар томонидан “Каримовнинг Евроосиё иттифоқига қўшилишни истамаётгани нишонаси” ўлароқ баҳоланганди.\nАснода Ислом Каримовнинг кечаги баёноти МДҲдаги шерикларнинг ғашига тегмаслик учун олинган шунчаки дипломатик қадам бўлганми ёки Ўзбекистон президенти чиндан ҳам постсовет ўлкалари интеграциясига жиддий қизиқа бошлаганми – бу ҳақда ҳозирча хулоса чиқаришга эрта.\nЎзбекистон МДҲ ташкил этилганидан 1991 йилдан буён мазкур ташкилотга аъзо бўлиб ҳисобланади. Шунингдек, у постсовет давлатлари томонидан тузилган Коллектив хавфсизлик шартномаси ташкилотининг аъзосидир. 2006 йил январида Ўзбекистон Беларус, Қозоғистон, Қирғизистон, Россия ва Тожикистон иштирокида ташкил этилган Евроосиё иқтисодий ҳамжамиятига ҳам аъзо бўлган, бироқ 2008 йил октябрида Тошкент ЕврОсИҲга аъзолигини тўхтатган.


МУҚАДДАС СЎЗ - 24 Ноября 2013 - www.BePuL.NeT\nГлавная » 2013 » Ноябрь » 24 » МУҚАДДАС СЎЗ\nОсмон тиниқ ва мусаффо. Кечаги шаррос ёққан ёмғирдан сўнг табиат ювиниб олгандек ажиб бир гўзал тусга кирди.\nҲамида опа ҳар кунгидай эрта турди. Йиллар югурик дегани рост экан, кўзининг оқу қораси, ёлғизгина – қизи 10 ёшни тўлдиради. Бугун у қизига ёқадиган, энг тотли таомлар, ширинликлар пиширди. Нонушта тайёр бўлгач Умидани уйғотди ва туғилган куни билан табриклаб, зарли қоғозга ўралган совғани берди. Қизалоқ совғани қувонч ва зўр иштиёқ билан очди. Қутининг ичидан Худойберди Тўхтабоевнинг "Ширин қовунлар мамлакати” асари чиққанида Умиданинг кўзлари порлаб кетди. Совға ёққанлиги унинг табассумидан шундоқ билиниб турарди.\n- Ёқдими шириним, - деди Ҳамида опа. Умида кулиб, онасининг бағрига бошини қўйиб эркаланди. Ҳамида опа қизининг сочларини, юз-кўзларини силаб эркалатаркан, бундан беш йил бурун бўлган воқеани эслаб оғир хўрсинди... Ўшанда улар машинада қишлоқдан қайтишаётганди. Ҳамида опа сўнгги кунларда турмуш ўртоғи қишлоғига тез-тез боришидан шубҳаланиб юрарди. Мана бугун унинг гумонлари тасдиқланди... У эрининг ортидан қишлоққа борганида эски мактаб олдида бегона бир аёл билан турганини кўрди. Турмуш ўртоғи ундан йиллар давомида қалбан узоқлиги, қолаверса бир пайтлар "Комил ва Ҳабиба бир-бирини қаттиқ севишарди. Оила қуришмоқчи эди...” деб эшитганлари ёдига тушди. Демак, ҳаммаси рост экан. Улар ҳамон бир-бирини унутишмаган. Фурсат бўлди дегунча учрашиб туришган. Мен эса... шунчалар соддаманки, ҳатто бундай бўлиши мумкинлигини хаёлимга ҳам келтирмабман. Улар эса...\nКомил ака аёлига, оиласига заррача хиёнат қилмаганини айтиб ўзини оқлашга уринмасин Ҳамида опа эшитишни ҳам истамас, барибир ажрашишини такрорларди. Комил ака асабийлашиб назоратни йўқотдими, кутилмаганда машина йўлдан чиқиб кетди... Автоҳалокатдан сўнг беш ёшли Умида гапиролмайдиган бўлиб қолди. Шифокорлар бунинг сабабини қаттиқ қўрқишдан деб айтишди... Кейин эса... Комил аканинг оиласини сақлаб қолишга уринишлари аёлининг қалбида аланга олган нафрат ўтини ўчиролмади. Улар ажрашишди... Кейинчалик у йиллар давомида қизини кўриш иштиёқи билан келган отага фарзандини кўришига йўл қўймас, ўжарлик қилиб ҳар сафар Комил акани эшикдан қайтишга мажбур қилар, шу йўл билан ундан ўч оламан деб ўйларди.\nҲамида опа қизининг яна гапириши, унинг бир бор она дейиши учун қўлидан келган ҳамма ишни қилди. Лекин ўзгариш бўлмади. Мана шунга ҳам беш йил бўлибди. Она жигарбандини бағрига босиб ўксиб-ўксиб йиғлагиси келди. Бироқ ўзини қўлга олди.\n- Бугун дугоналарингни чақир. Бирга туғилган кунингни нишонлаймиз, - деди. Умиданинг юзидаги табассум йўқолди, у қўл ҳаракатлари билан буни ҳоҳламаслигини айтди.\n-Нега?, - деди Ҳамида опа ажабланиб. Умида жавоб бермади.\nҚизлар Умидани ажратишмасди у билан дўстлашишга, кўнглини оғритмасликка ҳаракат қилишарди. Лекин унинг одамовилигими ёки гапира олмаслигиданми улар билан яқин бўлгиси келмасди. Буни сезиб юрган она қизининг эгилган бошини кўтарди.\n- Майли қизим кечқурун икковимиз бирга туғилган кунингни нишонлаймиз, - деб сочларини силади. Ҳар сафар туғилган кунни она-бола ёлғиз нишонлашарди. Шу зайлда ойлар, йиллар бир-бирини қувиб ўтиб кетди. Кунларнинг бирида Ҳамида опанинг касбдоши Гулзода укаси ва Умидани учраштириш ҳақида гап очганида опа ўйланиб қолди. У фақат йигит заводда ишлашини ва қизидан 5-6 ёш катталигини биларди холос.\n- Қайдай бўларкин, - деди иккиланиб.\n- Вой, мен ҳозир турмуш қуришсин деяётганим йўқ-ку, аввал учрашиб кўришсин, - деди Гулзода. Ҳамида опа кўнди. Қизига тезроқ бу хабарни етказиш учун уйга шошди. Учрашув ҳақида эшитган Умиданинг юзи ўзгарди. У имо- ишоралар билан:\n- Нималар деяпсиз, - деди.\nОна қизига насиҳат бергандай:\n- Болам фақат ўқиб юрмайсан-ку, қиз бола оила қуриши керак. Умида асабийлашиб кетди. Кейин қўл ҳаракатлари билан:\n- Қанақа учрашув... Ҳеч ўйлаб кўрмадингизми нимага шу пайтгача уйимизга совчи келмаганини? Ахир 20 ёшдаман. Нимага дугонам йўқлигини биласизми? Негаки улар менга дугонага қарагандек эмас бир соқовга қарагандек қарашади. Менга ачинишади. Бу қанчалик оғир ботишини биласизми? Мени турмуш қургим келмайди, она бўлишни хоҳламайди деб ўйлайсизми? Истайман. Аммо, ҳеч бир эс-ҳуши жойида йигит соқов қизга уйланмайди... Бу учрашув фақат дилимга озор беради холос, - дея Умида йиғлаб юборди. У шу пайт дод дегиси келар, аммо овоз чиқаролмасди. Ҳамида опа айтган гапидан пушаймон бўлди. У қизини бағрига босди, лекин уни юпатиш учун ҳеч нарса дея олмади.\nУмида қанчалик норози бўлмасин йигит у билан учрашди. Беҳзод олдиндан унинг кузатиб юрган, Умидага кўнгил қўйганди. Йигит унинг йўлини тўсар, қиз рад этсада, унга албатта уйланишини бот-бот такрорларди. Бу пайтда қизнинг қалбида ҳам муҳаббат учқунлари барг ёза бошлаганди. Умида қанчалик инкор этмасин барибир ўша истарали йигит ҳақида ўйлайдиган бўлиб қолганди. Ахири Умида Беҳзоднинг ҳислари самимийлигига ишонди.\nБир неча кун ўтгач Ҳамида опа ётиб қолди. Умида онаси ёнидан жилмай ўзи парвариш қилди. Шифтга қараб ётаркан онанинг хаёлларидан "Балки ўшанда ўжарлик қилиб Комил акани айбламаганимда, уни кечирганимда қизим шу аҳволга тушмасмиди?” деб ўзига савол берарди. Шунда йиллар давомида қизини кўришга келган Комил акага нисбатан қилган ноҳақликларини ҳам ўйлаб виждони қийналди. Қизининг тўй хабарини беришни дилига тугиб қўйди. Қизининг бахт, қувонч уфуриб турган юзини, ўн беш йил олдинги нур кўзларида қайта уйғонганини кўриб кўнгли бироз таскин топди.\nҲамида опа оёққа туриб, соғайиб кетгач қудалар тўйни бошлаб юборишди. Умиданинг қалбида эса ҳаяжон, янги ҳаётга қадам қўйиш олдидаги қўрқув ҳукмрон эди. У волидайи муҳтарамасидан оқ фотиҳа олгач, онаси билан унутилмас кунларни ўтказган уйини ташлаб кетаётганида болалигида йўқотган, аммо бир умр хотирасида сақланиб, яна бир бор эшитишни қалбининг туб-тубидан истаб яшаган овоз қулоғига чалинди. Умиданинг рўпарасида у интизор кутган, соғиниб яшаган, бир бор кўришга муштоқ бўлган отаси турарди. У Комил акага тикилиб турганча, кўз ёшларини тўхтата олмасди. Ич-ичидан соғинч аралаш меҳр туйғуси жўш ураркан, йиллар давомида айтишни истаб келган сўзни лаблари зўрға пичирлади: "Да-да, дадажон!”.\nМуаллиф: Нилуфар ҒАНИЕВА\nКатегория: HIKOYALAR / ХИКОЯЛАР | Просмотров: 455 | Добавил: Bepul_net | Теги: HAYOTIY HIKOYALAR, хикоя, Hikoya, ХАЙОТИЙ ХИКОЯЛАР, хикоялар, хадислар, bo'lgan voqealar, Hikoyalar, булган вокеалар, xadislar | Рейтинг: 0.0/0\n73 105 0.0\n100 28 0.0\n4 Diana Gafarova Rasmi...\n8 Oybek va Nigora Rasm...\n95 113 0.0\n10 Oybek va Nigora\n108 120 0.0


Покистонлик шифокор-трансплантант миллионлаб кишиларга бепул хизмат кўрсатади\n11:15 / 18.11.2016\nКарачидаги шифохоналардан бирига кўплаб одамлар яшашга сўнгги имкон излаб келишади. Бу ерда шифокор Адибул Ризвий ҳар йили юз минглаб кишиларга бепул тиббий ёрдам кўрсатади. Бу ҳақида Emirates 24|7 нашри хабар берди.\nУ ҳар куни соат 8:00дан то ярим тунгача беморларини даволаш билан шуғулланади. Ризвий 79 ёшда бўлишига қарамай, жуда ғайратли. У ўз фаолиятини 8 ўринли палатадан бошлаб, Жанубий Осиёдаги энг йирик даволаниш тармоқларидан бирининг қурилишигача эришган. .\nУнинг Синдҳ Урология ва Трансплантология институти (SIUT) асосан хайрия пуллари томонидан молиялаштирилади. У сўнгги тўрт йилда миллионлаб кишиларга бепул шифо улашиб келмоқда.\n2015 йилда биргина Ризвийнинг ўзи томонидан 300дан ортиқ трансплантация ва 260 000 диализ муолажалари амалга оширилди, шунингдек операциядан кейинги дори-дармонлар ва даволаш муолажалари ҳам мутлақо бепул.\nҲукумат ҳам шифохонага пул ажратади, унинг пуллари SIUT бюджетининг 30 фоизини ташкил қилади. Бироқ Ризвийнинг фалсафасини бажариш учун бу етарли эмас. "Ҳар бир инсон... муносиб ҳаёт кечириш учун тиббий ёрдам олиш ҳуқуқига эга", - деб ҳисоблайди у.\nПокистонда кўпчилик донорликни шариатга зид деб ҳисобларди. Органлар йўқ бўлса, трансплантантлар ҳам йўқ дегани. Ризвий одамларни кўндиришнинг ҳам уддасидан чиқди.\n"Яхшики, уларнинг ҳаммаси донорлик исломга тўғри келиши ва у амалга оширилиши кераклигини тушуниб етишди", - дейди. Бироқ у орган берувчининг розилиги бўлиши кераклиги ҳамда мусулмон кишисининг органлари номусулмонга кўчиб ўтказилмаслигини таъкидлайди.\nУ шифохонадаги бир беморни кўрсатди: "Ана у кишини кўряпсизми? Биз уни даволаяпмиз, у ҳам сиз ва мен каби инсон. Хўш, нима учун мен унинг ўлишига йўл қўйиб беришим керак?!"\nМиллионлаб кишиларга соғлиқ улашган Ризвий шу билан тўхтаб қолмоқчи эмас, унинг кейинги мақсади - саратон. У бу касалликни даволашнинг йўли борлигига ишонади.\nРизвий нафақага чиқиш ҳақидаги ҳар қандай таклифни рад этади. "Менинг ҳамкасбларим ҳам худди шу тарзда ишлашади. Уларнинг аксариятида қон босими кўтарилиб туради, менда эса - йўқ", - деб кулади у.\nПокистон донорлик тиббий ёрдам Ризвий SIUT


Италия футболида можаро: B Серия форматига ўзгартириш киритилди / CHAMPIONAT.asia\nИталия футболида можаро: B Серия форматига ўзгартириш киритилди\n14 авг 2018 17:03\nТеглар : Италия В Серияси\nДамьяно Томмази ва Габриэле Гравина Италия футбол федерациясини B Сериядаги жамоалар сонини қисқартиргани учун танқид қилди.\nГап шундаки, B Серияда одатда 22 жамоа иштирок этади. Аммо Италия футбол федерацияси жорий йилдан эътиборан жамоалар сонини 19тага қисқартиришни маъқул топган. Бу эса кенг жамоатчилик томонидан кескин танқидларга учрамоқда ва муҳокамаларга сабаб бўлмоқда.\nБу форматда B Серияда эндиликда ҳар турда 1 жамоа дам олишига тўғри келади. Шунингдек, пастки табақадан қўшилиши керак бўлган 3 жамоа ўрнига чемпионат форматини ўзгартириб, лигани 19 жамоа билан давом эттириш қароридан Италиядаги Футболчилар Иттифоқи раиси Дамьяно Томмази норози.\n- "Қайта-қайта такрорлайман, чемпионатни 19 жамоа ўтказиш қарорига мутлақо қаршиман. Тўғри, Италия футбол федерацияси қарор чиқаришдан аввал биз билан маслаҳатлашди, фикримизни сўради. Аммо мени фикрим ўзгармайди. Мен бундай форматга қаршиман. Форматни ўзгартириш - Италия футбол федерациясининг бизнинг устимиздан кулишини англатади", - дейди Томмази.\nИталия Про Лигаси президенти Габриэле Гравина ҳам формат ўзгаришига мутлақо қаршилик қилганини таъкидлади.\n- "B Серияга чиққан жамоаларнинг Италия футбол федерациясига берган қайдномаларини қабул қилмаслик бу кечириб бўлмас хато. Умид қиламанки, Италия футбол федерациясининг бу қарори бўйича назорат органлари керакли чора кўришади", - деди Габриэле Гравина.\nИталия B Сериясининг янги мавсумига 11 кун қолганида қуръа (бугун) ташлаш маросими ўтказилди. Аммо ҳалигача баҳс ва мунозаралар давом этмоқда.


Қашқадарёда Президент ташаббуси билан ўтказилган иншолар танлови ғолиблари аниқланди – Bugun.uz\nЖамият - 20:00 · 14.05.2022\nҚашқадарё вилоятида таниқли киноижодкорлар, маданият арбоблари иштирокида Президент ташаббуси билан ўтказилган иншолар танлови ғолиблари аниқланди. Бу ҳақда Кинематография агентлиги ахборот хизмати хабар берди.\nМаълум бўлишича, вилоятда таниқли киноижодкорлар, маданият арбоблари иштирокида маданий-маърифий тадбирлар бўлиб ўтган. Шунингдек, вилоят бўйлаб Ўзбекистон Кинематография агентлиги ва Халқ таълими вазирлиги ҳамкорлигида иншолар танлови ҳам ташкил этилган. Умумтаълим мактаблари ўқувчилари учун «Муҳаббат баҳори» фильми илк маротаба премьера қилиниб, фильм асосида «Кино қаҳрамонларидан ўрнак оламиз» мавзусида иншолар танловининг якуний босқичи ўтказилган.\nТадбир ҳақида Кинематография агентлиги бош директори Фирдавс Абдухолиқов батафсил маълумот берган.\n«Мактаб ўқувчилари ўртасида фильмлар намойиши ва иншолар танловини ўтказиш ташаббуси Ўзбекистон Президенти Шавкат Мирзиёевга тегишли. Бугун ушбу ғоя ҳаётга татбиқ этилди. Мазкур танлов 170 мингга яқин ўқувчини қамраб олди. Танлов доирасида мактаб ўқувчилари учун турли жанрларда ишланган фильмлар намойиш этилди. Финалгача эса 45 нафар ўқувчи етиб келди. Якуний босқичда ўқувчилар учун ўзбек халқининг суюкли шоирлари Ҳамид Олимжон ва Зулфиянинг ҳаёти, ижоди, ўзаро муҳаббати ва садоқати ҳақида ҳикоя қилувчи фильмнинг илк премьераси тақдим этилди. Ушбу танловни юқори савияда ташкил этгани учун ҳамкорларимиз — Ўзбекистон Президенти админстрацияси, Халқ таълими вазирлигига шунингдек, Ёзувчилар уюшмасига миннатдорчилик билдирамиз, — деган Фирдавс Абдухолиқов.\nҚайд этилишича, Иброҳим Расуловнинг «Муҳаббат баҳори» фильми Кинематография агентлиги буюртмасига биноан суратга олинган. Фильм Ўзбекистон халқ шоири Зулфия ва жамоат арбоби, шоир Ҳамид Олимжон ҳаёти ва ижодига бағишланган.\n«Ушбу фильмни суратга олаётганимда уни биринчи навбатда мактаб ўқувчилари кўриши лозимлигини билардим ва бундан жуда хурсандман. Бу мен учун режиссёр сифатида катта совға бўлди» — деган фильм режиссёри Иброҳим Расулов.\nТаъкидланишича, болалар фильмни томоша қилгандан сўнг ўз таассуротларини иншо шаклида ёзиб берган. Ҳакамлар ҳайъати томонидан энг яхшилари аниқланиб, ғолибларга қимматбаҳо совғалар топширилган. Шунингдек, танловда иштирок этган барчага фахрий ёрлиқ ва эсдалик совғалари тақдим этилган.\n«Ўқувчилар ўртасида бундай танловлар кўп ўтказилади, аммо бу галги танлов улар учун ғайриоддий ва эсда қоларли кечди. Ўзбекистоннинг буюк шоирлари Ҳамид Олимжон ва Зулфия ижодини ўрганиш мактаб ўқув дастурига киритилган ва бу борада фильмлар томоша қилиш, иншолар ёзиш болаларнинг дунёқарашини кенгайтиришига ишончимиз комил. Ўйлайманки, бу каби ташаббуслар таълим сифатига ижобий таъсир кўрсатади» — деган Халқ таълими вазири маслаҳатчиси Насиба Мамараимова.\nАйтилишича, танлов финалигача 45 нафар ўқувчи етиб келган. Уларнинг барчасига «Ўзбекистон маданий мероси жаҳон тўпламларида» туркумига оид китоблар совға қилинган. Шунингдек, барча совринли ўринларни қизлар қўлга киритгани таъкидланган. Танловда биринчи ўринни Ўктамова Севинч, иккинчи ўринни Хушмуродова Нилуфар эгаллаган бўлса, учинчи ўрин Яхшиева Севинчга насиб қилган. Иншолар танловининг ғолибларига мукофотларни Ўзбекистон Республикаси Президенти маслаҳатчисининг ўринбосари Нодир Холбўтаев, Кинематография агентлиги Бош директори Фирдавс Абдухолиқов, Халқ таълими вазири маслаҳатчиси Насиба Мамараимова ва бошқалар тантанали равишда топширган.\nТанлов ғолиби, Шаҳрисабз туманидаги 24-мактабнинг 9-синф ўқувчиси Севинч Ўктамова тадбир ҳақида ўз таассуротлари ҳақида гапириб берган.\n«‘Кино қаҳрамонларидан ўрнак оламиз’ мавзусида ўтказилган иншолар танлови бизни жуда ҳам илҳомлантирди. Биз кўп фильмларни томоша қиламиз, лекин улар ҳақида ўз фикримизни ёзмаймиз. Бундай имконият мазкур танловда тақдим этилди. Мактаб ўқувчиларига шундай ажойиб имкониятлар яратиб бергани учун Президентимиздан жуда миннатдорман. ‘Муҳаббат баҳори’ фильми менда катта таассурот қолдирди. Танловда фахрли биринчи ўринни эгалланимдан хурсандман, ушбу ютуқни нафақат ўзимнинг, балки устозларим ва ота-онамнинг ютуғи деб биламан», — деган Севинч Ўктамова.\nАввалроқ Кинематография агентлиги директори Бутунроссия кинематография институти ректори билан учрашганди. Шунингдек, Тошкентда Бутунроссия кинематография институти филиали очилиши маълум қилинган.


Дубайдан гапирамиз... Ўзбекистонлик мигрантлар учун Амирликларда қандай муаммолар бор?\n18:00 / 12.10.2017\nКоллежда ёки университетда ўқиётган ёшларимиз билан уларнинг келажакдаги режалари ҳақида ҳеч суҳбат қурганмисиз? Ўйлайманки, жавобингиз — «Ҳа», энг камида ана шундай режалар қулоғингизга чалинган. Эътибор берсангиз, уларнинг аксарияти чет элга бориб ўқиш, ишлаш ва келажакда етук мутахассис бўлиб қайтишни, мамлакат ривожига ўз ҳиссасини қўшишни ният қилишади. Бундай инсонларнинг борига шукр.\nАввал иқтисод, кейин сиёсат деганларидек, тан олиш керак, бу масалада ҳам моддий манфаат муҳим роль ўйнайди, чунки одамларимизда шундай фикр шаклланганки, чет элга чиқдими, у одам қисқа фурсатда катта маблағга эга бўлади ҳамда яшаш шароитлари тубдан яхшиланади.\nШу боисдан ҳам кўп йиллардан буён фуқароларимиз Россияга серқатнов бўлиб қолишди. Сўнгги пайтларда эса Жанубий Корея ва араб мамлакатлари, хусусан, Бирлашган Араб Амирликлари (БАА), Қатар каби давлатларга бориб ишлаш оммалашди. Россия ва Жанубий Кореядаги вазият, шароитлар, иш ва маош қандайлиги ҳақида ҳар биримиз озми-кўпми фикрга эгамиз. Араб мамлакатлари ҳақида эса ҳар ким турли фикр билдирганлиги туфайли бундай дея олмаймиз. Келинг, ҳозир БААдаги (хусусан, Дубайдаги) ўзига хос тажрибамга таянган ҳолда бу ердаги шароит, муҳожирлар учун яратилган имкониятлар ҳақида гапириб берсам.\nДубай… Дунёдаги энг баланд бино, энг катта савдо маркази, денгиз сатҳидан энг баландда жойлашган ресторан, инсоният томонидан яратилган сунъий орол, «етти юлдузли» дея аталадиган елкан шаклидаги энг машҳур меҳмонхона кабиларни (рўйхатни давом эттириш мумкин) ўз бағрига олган шаҳар; кўпчилик айтадигандай, бу алоҳида давлат эмас, балки, БААдаги етти амирликнинг бири.\nБу шаҳарда туризм ўта ривожланган, ҳар қадамингизда ҳашаматли беш юлдузли меҳмонхоналар, Michelin-Star’га эга ресторанлар, барлар, кўнгилочар жойлар, кўз кўриб қувнайдиган йирик савдо марказлари ва албатта, қишин-ёзин чўмилиш мумкин бўлган бепоён денгиз бор…\nБАА ислом маданияти ҳумкрон ўлка бўлса-да, пойтахт Абу-Даби ва Дубай етарлича очиқ, замонавий, европалашган шаҳарлар. Биз тасаввур қиладиган кондура ёки абая (арабларнинг миллий либоси) кийган, беш маҳал намозни канда қилмайдиган, спиртли ичимлик нима эканлигини билмайдиган арабларнинг очиқ-сочиқ кийиниши, айш-ишратга берилганлигини кўриш табиий ҳол. Абу-Даби Дубайдан фарқли равишда, ўзининг миллийлигини оз бўлса ҳам сақлаб қолганига қарамай, вазият деярли бир хил. Амирликлардан фақатгина Шаржа ўзининг қатъий қоидалари билан ажралиб туради: бу ерда спиртли ичимликлар сотилмайди ва истеъмоли тақиқланади.\nБу давлатда расмий тил араб тили, лекин аксарият аҳоли инглиз тилида сўзлашади. Бундан ташқари, ҳинд, урду ва тагалог тиллари кенг тарқалган. Хуллас, инглиз тилида сўзлаша олсангиз, кўчада қолмайсиз.\nБААда дунёнинг турли бурчакларидан келган муҳожирларни учратишнинг ҳеч ажабланарли жойи йўқ. Мамлакат умумий аҳолиси қарийб 9,5 миллион киши бўлиб, унинг бор-йўғи 11,5 фоизи маҳаллий аҳоли вакиллари ҳисобланади, қарийб 40 фоизи эса ҳиндлар ва покистонликлар; шунингдек, филиппинликлар, шри-ланкаликлар, бангладешликлар ҳам кўпчиликни ташкил этади. Шу боис шаҳарнинг эски қисми бўлган Дейра томонларга йўлингиз тушса, ўзингизни араб мамлакатида эмас, Ҳиндистонда юргандай ҳис этасиз.\nҲозирда МДҲ мамлакатларидан, айниқса, Украина ва Ўзбекистондан ҳам ташриф буюрган муҳожирлар сони ҳам ортиб бормоқда (интернетдан олинган 2016 йил маълумотларига кўра, 14 минг киши атрофида).\nСабаби — давлатнинг чет эл фуқаролари учун очиқлиги, виза олиш у қадар қийин эмаслиги, инглиз тилини билганларга маълумотидан қатъи назар иш (хизмат кўрсатиш соҳасида) топиш қулайлигидир. БААда ишлаётган ўзбекларни шартли равишда тўрт гуруҳга бўлиш мумкин:\n• Меҳмонхона ва ресторан бизнесида — reception, hostess (ресторанда меҳмонларни кутиб олувчи), concierge (меҳмонларга турли маълумотлар берувчи), официант, бармен каби лавозимларда ишлаётганлар. Уларнинг бир ойлик даромади 700–1200 АҚШ доллари атрофида бўлиб, яшаш жойи, озиқ-овқат, транспорт, коммунал тўлов каби харажатлар компания ҳисобидан. Яъни, фақат шахсий эҳтиёжларингиз учун чўнтагингиздан пул ишлатасиз.\n• Йирик савдо марказларида sales assistant, sales executive бўлиб ишлаш — сотувчилик. Бундай соҳада ишлаётганларда маош 1200–3000 доллар атрофида бўлиб, компания ўз ишчисига яшаш учун ҳеч қандай шароит яратиб бермайди, яъни ҳаммаси ишчининг ўз ҳисобидан.\nДубайдаги вазият билан қисқача таништириб ўтсам. Бир хонали хонадонни бир ойга 800–1500 доллар эвазига топишингиз мумкин, албатта, ким биландир биргаликда ижарага олишингиз мумкин. Бундан ташқари, коммунал тўловлар ҳам сизнинг зиммангизда. Озиқ-овқат ва транспорт учун 500 доллар атрофида (ўзингизга боғлиқ) сарфлайсиз. Мазкур гуруҳга сайёҳлик агентликларида фаолият юритаётганларни ҳам киритиш мумкин, уларда ҳам деярли худди шундай вазият.\n• Fly Emirates, Fly Dubai, Air Arabia каби авиакомпанияларда ёки аэропортда турли лавозимларда ишлаётганлар. Уларнинг ойлик даромади 2000–4000 доллар атрофида бўлиб, яшаш жойи билан таъминланадилар, қолган нарсалар эса ишчининг ўз ҳисобидан.\n• Сайёҳлик визаси билан юрган ҳамда турли хил майда-чуйда ишлар билан шуғулланаётганлар, доимий иш қидираётганлар ва бошқалар. Дубайнинг эски шаҳар қисмидаги Дейра бозорига борсангиз, худди Тошкентдаги «Малика»га келиб қолганга ўхшайсиз — электроника маҳсулотларининг аксарият сотувчилари Марказий Осиёдан келган муҳожирлар. Бундан ташқари, шунга ўхшаш сотувчиларни аэропортга борганингизда ҳам учратишингиз мумкин. Ўзбекистонга қайтаётганингизда сиз орқали телефон ёки ноутбук жўнатмоқчи бўлишади. Уларнинг иши барқарор эмас, даромади эса ишбай ва ҳамма нарса ўз ҳисобидан.\nБундан ташқари, бармоқ билан санарли ватандошларимиз кўчмас мулк соҳасида фаолият олиб боради. Уларнинг даромади ҳақида аниқ маълумотга эга эмасман, шуниси аниқки, уларнинг ойлик маоши камида 4000–5000 долларни ташкил этади ҳамда ҳар бир сотилган кўчмас мулкдан маълум миқдорда фойда олади. Бундай ишларга жойлашиш учун кўп йиллик хорижий тажриба талаб этилади.\nЎзбекларнинг аксарияти юқорида айтилган биринчи ва иккинчи гуруҳлардаги каби ишларда фаолият юритади. Сабабини бундай соҳаларда иш кўплиги, ишга жойлашиш учун чет эл тажрибаси талаб қилинмаслиги (ўз ходими учун катта имкониятлар яратиб берган компанияларда аксинча) билан изоҳлаш мумкин.\nУчинчи гуруҳдагиларни эса омадлилар деб аташ мумкин. У ерда яратилган шароит мақтовга сазоворлиги туфайли кўпчилик ҳаво йўлларига ишга киришга ҳаракат қилади. Бунинг учун, биринчи навбатда, омад, кейин инглиз тилини мукаммал билиш ва, албатта, хорижий тажриба талаб қилинади.\nЮқорида дастлабки учала гуруҳнинг ўртача маошлари ҳақида маълумот бергандим, эслатиб ўтай, Дубайда яхшигина карьера қилиш мумкин, шунга қараб маош ҳам ошиб боради.\nТўртинчи гуруҳ ҳақида фикр юритганда эса, бир қатор муаммоли ва оғриқли вазиятларга дуч келишингиз мумкин. Яъни инглиз тилини билмайдиган, майда-чуйда иш билан шуғулланаётганлар ҳамда иш тополмай сарсон бўлиб юрганлар. Энг ачинарлиси, ўз қадрини билмай, танасини сотиб юрган аёллар… Баъзида шундайларни учратиб қолсам, Ўзбекистондан эканликларини айтишдан уялиб, мен билан русча ёки инглизча гаплашадилар. Ўша пайт уларга нималардир дегим келади, лекин…\nКелинг, дўппини бир четга қўйиб ўйлаб кўрайлик, мазкур гуруҳнинг шаклланишига Ўзбекистон ва БАА ўртасида ишчи кучи миграцияси бўйича қандайдир тизим йўқлиги қайсидир маънода сабаб бўлмаяптимикан? Чунки, Ўзбекистонда туриб араб мамлакатларидан иш топиш анча мушкул: омади кулганлар интернет орқали иш топади, барча ҳужжатларни онлайн расмийлаштиради. Бу йўлда уларга тажрибаси бор танишлар ёки маълум ҳақ эвазига «танишларнинг танишлари» кўмак берадилар. Омади кулмаганлар эса сайёҳлик визасини олиб, бир неча ойга иш қидириш учун ташриф буюради. Албатта, бу жараённинг турган-битгани харажат, чипта нархларини қўшиб ҳисоблаганда дастлабки икки ойда 2000 доллар атрофида сарф қилишингиз керак. Иш топсангизку, хўп-хўп. Тополмасангиз, дардингизни кимга айтасиз (айтганча, энг камида Дубайда айланиб кетганингиз қолади).\nҚирғизистон ва Украина фуқаролари иш топишда у қадар қийналишмайди, чунки улар ўз жойларидан туриб иш топадилар ва тайёр ишга келиб жойлашадилар. Чунки ушбу давлатларда БААдаги компаниялар билан ўзаро алоқаларни йўлга қўйган, ишга жойлашиш учун кўмаклашадиган ва консультациялар берадиган расмий агентликлар мавжуд.\nТўғри, бизда ҳам Ташқи меҳнат миграцияси масалалари агентлиги чет элда ишлашни хоҳлаган одамларни хусусий шартнома орқали бошқа давлатга юборади, лекин агентликнинг фақатгина Россия, Жанубий Корея, Япония ва Польша билан шартномаси бор, холос. Менимча, БАА билан ҳам шундай шартнома имзоланса, бу давлатдаги ишлаш шароитлари ўрганилса (ваҳоланки, шароитлар Россия ва Жанубий Кореядагидан яхшироқ) ёки алоҳида бир агентлик тузилса, фойдадан холи бўлмасди. Ўйлайманки, ушбу масаланинг ижобий ҳал этилиши чет элда иш излаб юрган фуқароларимизга бир қатор енгилликлар берилишига ҳамда қўшимча иш ўринлари яратилишига сабаб бўлади.\nБундан ташқари, мамлакатимизда туризм йўналишида мутахассислар тайёрловчи беш олий ўқув юртида таълим олаётган талабаларни Intership тарзида малака оширишга юбориш мумкин. Дубайда ана шундай амалиёт ўтаётган Европа, Корея, Япония ҳамда Хитой талабаларини кўп учратаман. Аминманки, Ўзбекистон шундай ташаббус билан чиқса, иккинчи тараф ҳам қўллаб-қувватлайди.\nКуни-кеча Президентимиз Шавкат Мирзиёев ҳам мамлакатимизда туризмни изчил ривожлантириш истиқболлари ҳамда амалга оширилаётган ишлар таҳлилига бағишланган йиғилишда туризм иқтисодиётнинг муҳим тармоқларидан бири эканлиги, мавжуд имкониятлардан самарали фойдаланган ҳолда ушбу тармоқни янада такомиллаштириш зарурлиги, бу йўлда туризм ривожланган хорижий мамлакатлар тажрибасини мукаммал ўзлаштириш зарур эканлигини таъкидлаб ўтди.\nАйниқса, 2016 йил 2 декабрдаги «Ўзбекистон Республикасининг туризм соҳасини жадал ривожлантиришни таъминлаш чора-тадбирлари тўғрисида»ги Президент фармонининг самарали ижро этилишида туризм соҳасида кескин суръатлар билан ривожланаётган мамлакатдан нимадир ўрганишимиз ҳамда уларни юртимизда татбиқ қилишимиз миллий туризм маҳсулотларини яратиш ва уларни жаҳон бозорларида тарғибот қилиш, туризм соҳасида Ўзбекистоннинг ижобий қиёфасини шакллантиришда муҳим аҳамият касб этади.\nМен фуқароларимиз араб мамлакатларига келиб «гастарбайтер» сифатида ишласин, деган фикрдан йироқман. Келиб, тажриба алмашсин, ўргансин ҳамда ватанга қайтиб, туризмни ривожлантирсин, мамлакатимиз тараққиётига ўз ҳиссасини қўшсин.\nМен Дубайда юрган ўзбекларга кўпинча шундай савол бераман: «Ўзбекистон ривожи учун ҳеч бўлмаса бир ғишт қўйганмисиз?». Бу саволдан сўнг кимдир ўйланиб қолади, кимдир эса «Сен кимсан ўзи, менга бундай савол берасан?» деб, устимдан кулгандай бўлади.\nНима бўлганда ҳам ҳар биримиз юртимиз равнақи учун жавобгармиз ва масъулмиз. Давлатимиз раҳбари томонидан татбиқ этилаётган ислоҳотларни тўла англаб етган ва амалга оширсаккина олдимизга қўйилган мақсадга эришамиз.\nЎтган 26 йил давомида «Ўзбекистон — келажаги буюк давлат» дея бонг урдик. Ўйлайманки, мустақиллигига чорак аср бўлган Ўзбекистондек давлатнинг нафақат келажаги, балки бугуни ҳам буюк бўлиши керак. Бугунимизни буюк қилайлик, эртага бунданда буюк давлатга айланамиз! Бу йўлда барчангизга омад! Саломат бўлинг!


Осиё футболи. "Истиқлол" Жепаров ўрнига Шожайини кўзлаяпти / CHAMPIONAT.asia\nОсиё футболи. "Истиқлол" Жепаров ўрнига Шожайини кўзлаяпти\n29 июл 2018 15:01\nТеглар : истиқлолМаъсуд Шожайи\nҲамюртимиз Сервер Жепаров Эроннинг "Истиқлол" клубини тарк этганидан хабарингиз бор.\nЖепаров эндиликда фаолиятини Қозоғистоннинг "Жетису" клубида давом эттиради. "Истиқлол" эса унинг ўрнига янги футболчи қидиришни бошлади. Асосий номзод сифатида Маъсуд Шожайи қаралмоқда. Маълумки, "Истиқлол" ОЧЛ чорак финалида Қатарнинг "Ал Садд" клубига қарши баҳс олиб боради.\nМаъсуд Шожайи охирги мавсумни Грециянинг АЕК клубида ўтказди, бироқ ҳозирда жамоани тарк этишга тайёр турибди. Ушбу ярим ҳимоячи учта жаҳон чемпионатида қатнашган эронлик ягона футболчи ҳисобланади. Бундан ташқари, Шожайи учта Осиё Кубогида ҳам ўйнаган.\nА Про-Лига. 13-тур. "Истиқлол"да мағлубият, "Машъал"да ғалаба 14\nА ПРО-Лига. Иккита пенальти, битта қизил карточка кўрсатилган ўйинда "Истиқлол" мағлуб бўлди 5\nЎзбекистон кубоги. "Насаф" Фарғонада "Истиқлол"ни мағлубиятга учратди (батафсил шарҳ) 12\nАнвар Бердиев: "Қуръада "Насаф" ёки "Бунёдкор" каби кучли рақиблар билан тушиб қолишдан чўчигандик" 10


СЕРГЕЛИ ТУМАНИ ҲОКИМИ АВТОМОБИЛЬ БОЗОРИНИ КЎЧИРИШ ҲАҚИДА ҚАНДАЙ ФИКРДА?\n2018 йил 6 июнь куни Тошкент шаҳар ҳокимлигида Сергели тумани ҳокими Нозим Ҳусанов иштирокида матбуот анжумани ташкил этилди.\nТадбирда Нозим Ҳусанов туманнинг ижтимоий-иқтисодий аҳволи ҳақида тўхталиб, ҳозирда фаолият кўрсатиб турган автомобиль бозорининг Тошкент четига кўчирилишини истамаслигини маълум қилди.\nАввалроқ пойтахтдаги барча улгуржи бозорларни шаҳар ташқарисига кўчириш концепцияси ишлаб чиқилган, жумладан, «Сергели» автомобиль бозорини Тошкент вилоятининг Юқоричирчиқ туманига кўчириш режалаштирилган эди, бироқ ушбу вариант яна кўриб чиқилади, деди ҳоким.\nСергели тумани ҳокимисўзларига кўра, автомобиль бозори туман бюджетига йилига 11 миллиард сўм келтиради. «Биз бундай тушумдан воз кечишни истамас эдик. Ҳозир ушбу бозорни туманимизда қолдириш таклифларини ўрганаяпмиз, лекин у аҳолига ҳам халал бермаслиги керак», — деди у.\nЭслатиб ўтамиз, Сергели тумани ҳудуди 5600 гектарни ташкил этиб, ундаги 39 та маҳаллада 207,1 минг аҳоли истиқомат қилади.


ЖССТ Янги йилни кўчада нишонлашни тавсия қилди - Daryo\n13:58, 17.12.2020 16354\nКоронавирус инфекцияси пандемияси муносабати билан Европа аҳолисига Рождество ва Янги йилни кутиб олиш учун иложи борича кўчада тўпланиш тавсия этилади. Бундай банд Жаҳон соғлиқни сақлаш ташкилоти (ЖССТ) томонидан байрамлар арафасида атайлаб чиқарилган тавсиялар ичига киритилган, деб ёзади «РБК».\n«Имкон борича кўчада тўпланиш керак, шунда ҳам ниқоб тақиб, масофага риоя қилиш керак», — дейилади тавсияда. Байрамларни бино ичида нишонлашда эса жуда кўп одамлар йиғилмаслигига, хона эса яхши шамоллатилишига эътибор бериш керак — бу касалликни юқтириш хавфини камайтиради.\nЖССТ тушунтиришича, бино ичида ўтказиладиган байрамлар ҳатто меҳмонлар кам бўлса ҳам хавфлидир: одатда бундай меҳмондорчиликларда турли ёшдаги ва турли оилалардан келган одамлар иштирок этади.\nТашкилот фикрича, коронавирус инфекциясининг олдини олиш чораларига риоя қилмаслик оқибатида 2021 йилнинг илк ҳафталари ва ойларида Европада COVID-19 яна авж олиши мумкин. ЖССТ ҳукуматларга касаллик янада тарқалиши хавфларини камайтириш учун баъзи тавсияларни берди.\nМамлакатлар Рождество ярмаркалари ва оммавий байрам тадбирларини бекор қилиш имкониятини кўриб чиқиши керак. Рождество ибодатларини очиқ ҳавода ўтказиш ва иштирокчилар сонини чеклаш керак. Тоғ-чанғи курортларида одамларнинг ёпиқ биноларда оммавий тўпланишларини тақиқлаш керак. Фуқаролар эса байрам кунлари одатда ўта гавжум бўладиган жамоат транспортидан узоқроқ юриши керак.\nБир қатор Европа мамлакатлари Рождество ва Янги йил байрамлари куни ҳам амалда бўладиган чекловларни жорий қилмоқда. Хусусан, 16 декабрь кунидан Буюк Британия пойтахтида COVID-19 коронавирус инфекцияси тарқалиши муносабати билан чеклов чораларининг учинчи — энг юқори даражаси амал қилишни бошлади. Германияда коронавирус билан боғлиқ оғир вазият туфайли 16 декабрдан бошлаб камида 10 январга қадар давом этувчи қатъий локдаун жорий этилди. Франция бош вазири Жан Кастекс эса мамлакатда 15 декабрдан комендантлик соатини эълон қилди, у соат 20:00 дан соат 06:00 гача амал қилади. Комендантлик соати Янги йил кечаси ҳам кучда бўлади.\n00:23, 23.11.2021 49698\n08:34 Бугун 3374\n08:29 Бугун 5215\n08:10 Бугун 4592\n00:44 Бугун 9400\n21:41, 03.12.2021 75931\n11:54, 04.12.2021 72743


Хитойда ўтказиладиган Олимпия ўйинларига дипломатик бойкот: сабаби – уйғурлар | Azon.uz - Ахборот-таҳлилий портал\n1243 13:16 07.12.2021\nАҚШ ҳукумати Хитойда бўлиб ўтадиган Олимпия ўйинларига дипломатик бойкот эълон этишга қарор қилди. Бу ҳақда Оқ уй матбуот котиби Жен Псаки навбатдаги брифингда айтиб ўтди.\n“(АҚШ президенти Жо) Байден маъмурияти 2022 йилда Пекинда бўлиб ўтадиган қишки Олимпия ва Паралимпия ўйинларига ҳеч қандай дипломатик ёки расмий вакилни юбормайди”, – деди у. Шу билан бирга, Псакининг аниқлик киритишича, АҚШ ҳукумати қарори Пекиндаги мусобақаларга борадиган спортчиларга тааллуқли эмас. “АҚШ терма жамоаси спортчиларини тўлиқ қўллаб-қувватлаймиз”, – деди матбуот котиби.\nУ Вашингтон хориждаги иттифоқчилари ва ҳамкорларини қарор ҳақида аллақачон хабардор қилганини тасдиқлади.\nАввалроқ Канада, Норвегия, АҚШ сиёсатчилари, шунингдек, турли мамлакатлардан келган икки юзга яқин инсон ҳуқуқлари ташкилоти вакиллари Хитой келаси йили мезбонлик қиладиган қишки Олимпия ўйинларини бойкот қилишга чақирган эди. Бунга Шинжон-Уйғур мухтор туманида Пекин олиб бораётган сиёсатни сабаб қилиб кўрсатишган. Хитой эса спортнинг сиёсийлаштирилмаслиги кераклигини айтмоқда.\nМахсус Бойкот Хитой уйғур уйғурлар АҚШ Жо Байден\n1515 20:03 17.01.2022


Пайғамбар алайҳиссаломнинг кўкраклари ёрилиши — KUKALDOSH.UZ\n14.05.2018 / - Ислом тарихи, Мақолалар\nСийрат уламолари Пайғамбар алайҳиссаломнинг кўкраклари тўрт марта ёрилганини айтишади.\nБиринчиси Пайғамбар алайҳиссаломнинг ёшлик чоғларида, Ҳалима онамиз ҳузурларида содир бўлган.\nИккинчиси Пайғамбар алайҳиссалом ўн ёшга тўлганларида бўлган. Бунинг ҳикмати шуки, ўн ёш таклиф ёши, яъни балоғат ёшига яқин бўлгани сабабли содир этилажак қабиҳ ва гуноҳ ишлардан йироқ бўлишлари учун у зотнинг қалблари ёрилиб, мусаффо қилинганидир.\nУчинчиси Пайғамбар бўлиш даври, яъни Жаброил алайҳиссалом ваҳий олиб келган вақтда содир бўлган. Бунинг ҳикмати шуки, муҳаққиқ олимлар таъкидлаганларидек, Расулуллоҳ соллаллоҳу алайҳи васалламни янада иззат-икром қилиш, қўллаб-қувватлаш ва энг муҳими, нозил бўлажак ваҳийни мусаффо, бақувват ва мустаҳкам қалб ила қабул қилишга тайёрлашдир.\nТўртинчиси Исро кечасида содир бўлган. Бу ҳақда икки «Саҳиҳ»да ҳам айтиб ўтилган. Мўътабар олимларнинг таъкидлашларича, муборак кўксларининг бу сафарги ёрилишининг сабаби ул зотни юксак даражада ҳурмат қилиш, эъзозлаш, қўллаб-қувватлаш ва энг муҳими, Аллоҳ таолонинг ҳузурида туришга, У Зот билан суҳбатлашишга тайёрлашдир.\nҲофиз Қасталоний айтади: «Яна шуни яхши билишимиз лозимки, Расулуллоҳ соллаллоҳу алайҳи васалламнинг кўкраклари ёрилиши, юраклари чиқарилиши ва бошқа шу каби ғайритабиий ишларнинг ҳақиқатини турлича таъвил қилмасдан, шу ҳолида иймон келтириш вожиб бўлади. Чунки бундай ишларни қилиш барча нарсага қодир, улуғ Зот – Аллоҳ таолога қийин эмас».\nҲофиз Қасталоний буюк муфассир Суютий раҳматуллоҳи алайҳнинг қуйидаги гапларини нақл қилади: «Ҳозирги замонимизда айрим кишиларнинг «Шаққус-содр» («Кўкрак ёрилиши») воқеасини инкор этишлари, уни маънавий оламда содир бўлган иш деб таъвил қилишлари ва шу билан бирга, бу воқеанинг ҳақиқатларини бузиб талқин қилишга уринишлари очиқ-ойдин илмсизлик ва нодонликдан бошқа нарса эмас. Бу каби йўл тутишлари Аллоҳ таоло уларни тавфиқдан бенасиб этгани, қалб кўзларини кўр қилиб қўйгани ва фалсафа илмига чуқур шўнғишлари оқибатида юзага келган. Қолаверса, уларнинг сийрат илмининг нозик жиҳатларини англамасликлари ҳам бундай йўл тутишларига сабаб бўлган».\nДарҳақиқат, Расулуллоҳ соллаллоҳу алайҳи васалламга сергак ва ҳушёр қалб ато этилгани сабабли у зотнинг диққат-эътиборлари доимо Аллоҳ таолога қаратилган бўлиб, қалблари бир лаҳза бўлса-да, ғафлатда қолмаган. Шунинг учун ҳам у зотнинг кўрган тушлари ваҳий турларидан бири саналарди. Саҳиҳ ҳадисларда у зотнинг уйқулари таҳоратларини бузмаслиги зикр қилинган. «Саҳиҳул Бухорий» ва бошқа китобларда тунни бедор ўтказишлари ҳақидаги бир ҳадиси шарифда Оиша онамиз розияллоҳу анҳодан шундай ривоят қилинади: «Бир куни: «Эй Аллоҳнинг Расули, витр намозини ўқишдан олдин ухлайсизми?» деб сўрадим. Ул зот: «Эй Оиша, кўзларим ухлайди, аммо қалбим уйғоқ туради», дедилар».\nЖобир розияллоҳу анҳудан ривоят қилинади: «Набий алайҳиссалом ухлаётганларида у зотнинг ҳузурларига фаришталар келарди».\nЖобир розияллоҳу анҳудан нақл қилинган бошқа бир ривоятда шундай дейилган: «Расулуллоҳ олдимизга келдилар-да, шундай дедилар: «Тушимда Жаброил алайҳиссаломнинг бошим олдида, Микоил алайҳиссаломнинг эса оёғим олдида турганларини кўрдим. Уларнинг бири: «У ухлаяпти», деди. Иккинчиси эса: «Кўзи ухлаяпти, қалби уйғоқ», деди. Кейин фаришталар: «Муҳаммадни зарбулмасал қилса бўлади», дейишди. Улардан бири: «Қани, зарбулмасал қилинглар-чи», деди. Фаришталар: «Бир киши ҳовли қуриб, унда зиёфат беради. Шу зиёфатига чақириш учун одамларга бир жарчини юборади. Ким жарчининг таклифига ижобат қилса, ҳовлига кириб, зиёфатдан ейди. Ким жарчига ижобат қилмаса, ҳовлига кира олмайди, зиёфатдан ҳам қуруқ қолади», деб зарбулмасал келтиришди. Кейин: «Энди бу мисолни Муҳаммад тушуниши учун изоҳланглар», дейишди. Уларнинг бири яна: «У ухлаяпти», деди. Бошқаси эса: «Кўзи ухлаяпти, қалби эса уйғоқ», деб жавоб қайтарди».\nКейин Пайғамбаримиз алайҳиссалом зарбулмасални шундай изоҳладилар: «Мазкур ҳовли – жаннат, жарчи эса Муҳаммаддир. Ким унга итоат қилса, Аллоҳ таолога итоат қилибди. Ким унга осийлик қилса, Аллоҳ таолога осийлик қилибди».\n«Сунани Доримий»да шундай ҳадис келтирилади: «Бир фаришта Набийимиз соллаллоҳу алайҳи васалламнинг ҳузурларига келиб: «Кўзинг ухласин, қулоғинг эшитсин, қалбинг англасин», деди. Ўша ҳолат ҳақида Расулуллоҳ соллаллоҳу алайҳи васалламнинг ўзлари шундай деганлар: «Ўшанда кўзларим ухлади. Қулоқларим эшитди ва қалбим англади. Кейин менга: «Саййид ҳовли қуриб, унда зиёфат берди ва зиёфатга чақириш учун жарчини юборди. Ким жарчига ижобат қилса, ҳовлига кириб, зиёфатдан ейди ва Саййид ундан рози бўлади. Ким даъватчига ижобат қилмаса, ҳовлига кирмайди, зиёфатдан ҳам қуруқ қолади ҳамда Саййиднинг ғазабига йўлиқади», дейилди. Ўша Саййид – Аллоҳ таоло, жарчи – Муҳаммад, ҳовли – Ислом, зиёфат эса жаннатдир».\n Ўшанда бу икки фариштадан бошқа фаришталар ҳам Пайғамбар алайҳиссаломнинг ҳузурларида ҳозир бўлишган эди.


ЎзА - Ўрмонлар учун янги монитор тизими яратилади\n10.08.2018 16:46 Чоп этиш версияси\nЎрмонлар учун янги монитор тизими яратилади\nЎзбекистон Кавказ ва Марказий Осиёдаги 2,5 миллион гектар ернинг ҳолатини яхшилаш ва тиклашда иштирок этмоқда. Лойиҳага кўра, бу натижага 2030 йилда эришилади. Бу лойиҳада Грузия, Арманистон, Қозоғистон, Қирғизистон давлатлари иштирок этмоқда.\nАна шу лойиҳа доирасида пойтахтимизда ўрмон хўжалиги соҳасида ҳисобот юритиш ва маълумотлар тўплаш мавзусидаги семинарда қатор янгиликлар ҳақида сўз юритилди.\n– Ўрмонлар Ўзбекистонда муҳим аҳамиятга эга,– дейди Россия ўрмон хўжалиги мутахассисларининг малакасини ошириш институти проректори Ирина Вуколова.– Шу боис юртингизда ўрмонларни юритиш ва улар ҳақидаги маълумотларни шакллантиришда иштирок этмоқчиман. Бу борада ўзимиз олиб бораётган изланишларни айтиб бердим.\nЎзбекистон Республикаси Ўрмон хўжалиги давлат қўмитасининг мутахассислари айни вақтда давлат ўрмон фонди 11 миллион 600 минг гектар бўлиб, ундаги кўрсаткичларни аниқ бир тизимга келтириш чоралари кўрилаётгани ҳақида маълум қилишди.\nБунинг учун эндиликда барча маълумотлар базаси ва уларни жойлаштириш кўрсаткичи яратилади. Мисол учун, қанча ўрмон барпо этилди, ўрмон ҳудуди қанча, шундан зарарланган ҳудуд ёки янги кўчатзорлар, янги ишчи ўринлари қанча, каби саволларга доимий жавоб бериб борилади.


Шавкат Мирзиё вазирларни пайпоқдан ҳам тез алмаштирмоқда, асл мақсад бутун умр тахтда ўтириш - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:15 - Шавкат Мирзиё вазирларни пайпоқдан ҳам тез алмаштирмоқда, асл мақсад бутун умр тахтда ўтириш\nСтатистикага кўра, ўртача ҳамёнга эга бўлган шахс бир ойда 4-5 та пайпоқ алмаштираркан, дейди мукбиримиз. Президент Шавкат Мирзиёнинг ҳукуматга вазирларни алмаштириши ҳам ўрта ҳисобда шунга тўғри келади. Вилоят ва туман ҳокимларини алмаштиришни ҳам инобатга олсак, бу миқдор яна-да катталашади. Бугун у Ўзбекистон Республикаси Ахборот Технологиялари ва Коммуникацияларини Ривожлантириш вазирлигига Азим Аҳмадхўжани тайинлади.\nБош вазир ўринбосари, инвестициялар, инновацион ривожланиш, эркин иқтисодий ва кичик саноат соҳалари фаолиятини мувофиқлаштириш, туризм масалалари комплекси раҳбари лавозимига Сухроб Холмурод ўтқазилди. У Бош вазир ўринбосари лавозимини ҳам сақлаб қолди. Собиқ вазир Шерзод Шермат эса энди Инновацион ривожланиш вазирлиги раҳбарига ўринбосар бўлди.\nХўш, бу яхшими-ёмонми? Яхшилигини билмадиг-у, ёмони вазир қисқа муддат ичида ўз структурасини ўрганишга ҳам улгурмайди. Иккинчидан, ўзини доимий муваққат ҳис этади, иши ҳам шунга яраша бўлади, дейди мухбиримиз. Яхшилигини эса Шавкат Мирзиёдан сўраш керак.\nСўрашни кераги йўқ, дейди бошқа мухбиримиз. Шавкат Мирзиёнинг масади аниқ – ҳамма ловозимларига ўз одамларини жойлаштириш ва ҳамма диктаторлар каби ўлгунча президентлик каурсисида ўтириш. Ўзбекистондаги тожиклар режимининг раҳбари ҳарпомий Ислом Карим Ўзбекистон давлати ва ўзбек миллатини ўлим ёқасига обориб бўлган. Қолган ишни унинг фарзанди Шавкат Мирзиё охирига етказмоқчи.\nКўрамиз, яхши ният ярим молми, ёки ҳолва деган билан оғиз чучимайдими? Ёки, халқнинг кўзи очилгандан кейин, айнан унинг истагани бўладими?